US Ramchung President Thimnak Kong Ah President Trump Cu Thinphang In A Um Cang – Chin 11 News\nUS Ramchung President Thimnak Kong Ah President Trump Cu Thinphang In A Um Cang\nPosted By: Chin News July 31, 2020\nPresident Donald Trump Nih Election Thawn A Duh: President Donald Trump nih 2020 election ah mail voting in thimfung pek a si ahcun US election tuanbia ah a dik lo bikmi le thimfung fir a tam bikmi thimnak a si lai” tiah a chim.\nNovember thla thimnak hi US mipi hna nih himte le felfai tein thimfung an pek khawh tik caan a phak tik ah thawn ah a tha lai” tiah twitter ah a tial. US President thimnak ah cakuat in thimfung thlakmi tampi cu cape, cala tu hna le mi tha lo hna nih hmunthur pungah an hlonh tawn ti a si.\nPresident nih Twitter ah a tialmi cu Democrats hruaitu hna nih an lungtlin lonak an chim. Asinain US constitution ahcun President nih election thawn khawhnak nawl a ngei lo. Congress lawnglawng nih thimnak ni le caan thawn khawh a si.\n1845 kum thawk in congress nih Article 11, Section 1 ning in President election cu November thla zarkhatnak cacawn ni hnih ni ah tuah zungzal dingah upadi an rak ser.\nNASA Nih Mar Cungah Nunnak Ngeimi An Kawl Lai: US vanlei zohthiam, NASA nih Mar cungah nunnak a ngeimi an um le um lo va hlathlai dingah Florida I, Cape Canaveral Air Force base in tuzing sumilam 7:50 ah Rocket an thlah cang. Mar vawlei ah a kal khomi, rover seh in Alien le nunnak ngeimi pawl an kawl hna lai.\nMah rocket cu sumilam pakhat meng 10000 rang in a zuangmi a si. 2021 February 18 ah Mar a phan te lai. Mar cung an phak tik ah US$ 2.1billion dih in an sermi rover nih microscopic fossils timi pawl a kawl hna lai. NASA nih 2030 ah minung phan kho ding in an I zuam lio a si.


CNLD Party Hi Kum 2010 Lio In An Rak I Zuam Cang Nain A Tu Tiang Teinak An Hmuh Khawh Lonak Cu Fiang Taktak In A Vun Phuan – Kawltu Team\nCNLD Party Hi Kum 2010 Lio In An Rak I Zuam Cang Nain A Tu Tiang Teinak An Hmuh Khawh Lonak Cu Fiang Taktak In A Vun Phuan\nOctober 22, 2020 Pu Tawn Mang\nChin- NLD cu Chin National Party an si zeicatiah, 2015 election ah Chin miphun nih mandate an pek hna. Phundang in chim ahcun, 2015 election thimnak ah Chin miphun thinlung a Teitu an si. Cucaah, 2015-2020 karlak Chin Cozah a tlaitu/ Chin ram aiawhtu an si. Chin National Party Status an phan.\nCNLD hi “Chin National Party” status an phan rih lo. Zeicatiah, 2010 ah an izuam i an sung. 2015 ah an izuam rih i an sung rih. Phundang in chim ahcun, Chin Miphun Thinlung an tei/win kho lo. Ifian ding cu, Chin National Party tiah dotla si dingin Chin Miphun nih mandate an pe bal rih hna lo. Cozah zong an tlai bal rih lo.\nCucaah, 2020 election ahhin Chin Miphun thinlung/heart an tei/win khawh ahcun, cu tikah “Chin National Party” tiah dotla ah cohlang an si ve te hnga. A sullam cu, CHIN min ibunh ruang ah Chin National Party status hmuh colh khawh a si lo. CHIN Miphun thinlung an tei hmasa a herh. Credit:Zasangcinzah\nRelchap: Chungkhar NUam Tein Umseh Ti Na Duh SI ahcun Hi Hi KAn Theih Hmasa Herh\nVawlei cung a semmi mi minung pohpoh nih nuam tein khuasak, len tti hi kan sadhu thah ngan bik a si dih. A bik in chungkhar he nuam ten khuasak hi kan duh dih cio hna. Asinain chungkhar nuamhnak hi mi zakip sinah a um kho lo. Hi hi thluachuah sunglawi bik pakhat asinain man in cawk khawh a si lo. Cu cu chungkhar nuamh ter ding ahcun nangmah kha na biapi tuk.\nChungkhar a nuamh cang ahcun khuazei ram kan phanh poh ah a nuam cang. Chungkhar nuamh hmasat lo ahcun zei bantuk inn ttha lo ttha kan um zongah nuamhnak a leng kho lo. Cu caah chungkhar hi vanram bantuk in nuamh ter hmasa hna usih. Cu nuamh ternak ding ahcun zeidah kan tuah aherh zoh tti hna usih.\nInn a rak fuhpanh tu kha lunglawm tein cohlan: Na nu na pa si hna she, na nupi, na unau si hna she an kalnak hmun pakhat khat in inn ah an rak kir tikah na hmai kha penh tein chia. Ahopoh nih mithmai thlum hmuh cu kan duh dih bantuk in kan mithmai hi a biapi tuk. A ruang cu leng an chuahnak ah zei bantuk thil an ton kha na hngal lo. I siknak, pakhat khat lungton lonak hna an ton sual mi a sic aah nangmah nih na mithmai thlumnak nih cu vialte kha a loh ter khawh dih. Zei tik hmanh ah na chungkhar lung nuamh ter lotu si hlah.\nThlithup in thil tuahlo: Zeithil kan tuah poh ah hin mi nih rak zumhmi si hi a biapi kho tuk. Mi nih an in zumh khawh hnga nak ding ahcun na chungkhar nih an in zumh hmasa a herh. Nangmah na thisa a simi na chungkhar hmanh nih an in zumh khawhlo a si ahcun midang chin nihcun an in zum kho lailo. Cu caah a thlithup thil tuah, ei, fir kha naa sum a herh. Cun na chungkhar theihlo in zei hmunhma hmanh na kal hlah. Harnak na ton ah siseh, thil ttha thilchia na ton ah, lunglawmhnak na ton ah si hnaseh na chungkhar kha theih ter hmasa peng hna. Cu nih cun dawtnak le pakhat le pakhat kar I zumhnak kha achuah ter caah chungkhar nuam a ser.\nPakhat le khat I upat: Na chungkhar ah upatnak a um lo ahcun zei tikhmanh ah dawtnak na ser kho lailo. Upat nak aum lonak ahcun khat le khat I sik nak, velhnak le biachia kha in I chanwhbiak nak kha achuak ttheo tawn. Can sau deuh cun chungkhar I tthennak tiang a chuak kho. Na chungkhat pakhat khat an palh a si zongah na theihthiam, na upat ahcun ngaihthiam khawhlo hrimhrim na um lailo. Cun pa/ nu bik na si ahcun na biachim, holhrel na umtu ziaza ah zohchun tlak siding I zuam. Cu ti na um ahcun na fa le hna zong nih an in upat hrim kolai.\nHmunkhat teah caan hman tti: Chungkhar kip nih an ngeih khawh lomi hi hmunkhat caan hman tti hi a si. Caan hman tti ti tikah hmunkhat raw lei tti, chungkhar pumhnak tuah tti, hmunkhat ah bia I ruah tti kha chim duhnak cu a si. Hi hi chungkhar caah tuah aherhbik le abiapi bik pakhat a si. Na chungkhar caan hman tti a talwm ahcun dawtnak kha azawr deuh ve kolai. Cu caah na chungkhar he hmunkhat caan hman tti khawh izuam.\nPathian theih: Chungklhar nuamseh ti duh ahcun a lai ah Jesuh Khrih a dir peng a herh. Phaisa, sui le ngun chawva zong hi chungkhar khuasak nak ah an herh tuk ve ko nain cunak in a herh deuhmi cu Pathian kha asi. Pathian a theimi chungkhar cu an thlarau ngan a dam lengah an pumsa ngan zong a dam. Lung retheih nak nih a tei kho ti lo I khat le khat cungah rem lonak zong kha achuak tilo. Cu caah anuammi chungkhar ser duh ahcun Pathian kha na chungkhar ah alai bik ah na ser hmasat a herh. A cung kan langh termi thil phun 5 hna hi na tuah khawh ahcun chungkhar vanram nan hluan kolai.\n← Thantlang Hi Ziah Mifir Nan Tam Tuk.\nBreaking News : Ram Caah Tiah A Duty Mi MZP Hruaitu Hna Cu Mizoram Police Nih An Tlaih Hna. →


Hakha le Thantlang nih cun Esther Dawt Chin Sung hi vote kan pek awk a si ko. By Lai Kam Thang – Chin World News Evening\nHakha le Thantlang nih cun Esther Dawt Chin Sung hi vote kan pek awk a si ko. Falam nih Benjamin Sum an pek ve awk asi ko. Mi phun thleidan zong si lo..minung cu theihthiam cio ding si.mah le pengtlang hoih in kal cio tawn te khi si ko.\nEsther a tah ruang ah ka hua ka vote lai lo tha ka pe lai lo ti lungput a ngeimi cu hawi kom zong thitha a ngei theng lo mi le mi nih ngeihlah mi kan si kho. A bik in lailei um mi hrim nih cun nan vote dih awk a si. Winner a va ngah theng lo hmanh ah hi kan lungput nih hmailei miphun dawtnak le miphun cawisan nak thinlung an kan ngeiter lai. Esther a pumpak kan dawt lo hmanh ah miphun dawtnak tal in kan vote cio a herh.\nWinner ngah nak dingah vote 3 a ngah ti lai lo..a nak maw nai thim lai a rang ti caan phan te lai..si nain Final ah Esther a tlak si le an pa 3 ah pakhat final a kai kho mi an taan ah cun cucu kan vote thiamthiam ko hna lai.\nCun a tak ti ahcun falam lei nih khin Esther khi a vote tu cu an um len ko lai nain 90% nih cun vote an timh lo hrimhrim. Cucu nan i fian ve a hau. Hakha le Thantlang nih. Benjamin kha vote pe thlah uh ti nak si lo. Nan duh le pe ko uhlaw. Na inn pakha philh hlah.\nCredit: Lai Kam Thang


Thawngtha Tuk; KNLA Deputy Commander Baw Kyaw Heh Nih KNU Hruaitu Dirhmun Fiang Tein A Chim Lawlaw Cang – The Cherry Par\nKNLA Deputy Commander Baw Kyaw Heh nih ralhrang phu kong le NCA kong he pehtlai in A Hmuhning A Langhter Ve cang.\nKNLA Deputy Commander Baw Kyaw Heh nih a hmuhning a chim ve cang. Atu caan hi ton biaruahnak ngeih caan a si ti lo, a tuan in tuan caan a si cang. Kannih zong kan tuan cang, an sin phan tiang kan kal lai i, lampi kan kal liopi a si. 2013 kum ah ton biaruahnak kan rak ngeihmi kha a za ko cang, tiah a ti diam ko.\nKarenni ram chungah a ummi hmanh nih ral an thawk cang i, kan nih nih kan tlaihmi M16 hna hi zeituahnak caah a si lai? Atu caan hi daih tein kan um ahcun hriam kan tlaih mi hi a sullam kanmah le mah biahalnak kan ngeih awk a si. KNLA tatmaha zong an kah cang, atu chan thar mino pawl nih hi dohthlennak hi teinak an zumh ningah 100% a hau lo, 65% lawngin an ruah rih. Abiapit bik mi zeidah tuah nan duh, nan timhmi hmunhma phan khawhnak ding caah teinak cu KNU nih ahmasa bik ah cathanh an rak chuahmi ah khan a fiang tuk mi a si ko.\nRalhrang phu uknak hi a dihdongh tiangin kan bongh dih hna a hau. A hnu ah cathanh pakhat a rak chuah than mi NCA ning tein biaruahnak ngeih dingah, tiah an rak chuah than. Hi cathanh pahnih kan zoh than ahcun avoi khatnak cathanh ah a fiang tuk ko. Avoi hnihnak cathanh chungah avoi 1nak cathanh hi zei rel lo a si. Chimh duhmi cu cathanh 2 ah kan tuah lai, kan chimh lai, kan tuan lai lo, chimh ko, (chaklei thlanglei ti bantuk in dirhmun a fiang lo) Kan nih KNU hriamtlai phu hruaitu pawl nih kan dirhmun hi kan zoh than a hau. Khat lei in ralhrang pawl zong doh a hau i, kaphnih in kan tuah a hau. Atu caan hi cabuai cungah thut in biaruah caan a si lo, mithmuh kut tongh bak in tuan caan le tuah caan a si, tiah fiang tein a chim lawlaw cang.\nNCA cabuai cungah biaruahnak hi pehzulh in a dang hriamtlai phu an dirhmun theih khawh a si lo. Atu caan hi Maung Phyu zeitin dah na dirhmun a si, Maung Mae teh zeitin dah a dirhmun a si timi fiang tein langhter caan a si. Buu khat le minung pakhat nih kan dirhmun langhter caan a si, tiah KNLA Deputy Commander Baw Kyaw Heh nih a chim.\nNote: KNLA Deputy Commander Baw Kyaw Heh Interview an tuahnak a phitmi a tawinak in lehmi le kan rak tarlanghmi a si.\n← KIA Hriamtlai Phu Nih Ralhrang Ralkap 60 An Kir Lei Ah An Phomh Than Hna\nBreaking News: SSPP Le RCSS Hriamtlai Phu Kahdohnak Thawng Thar →


NLD Nih Cozah Atlaih Hlan Ah Pohma 261 Remh Ding Ah A Chimh Peng Ko Rakhine Kong A Thin Aphang Caah Aremh Duh Than Ti Lo-Video – Chin World News Evening\nJanuary 20, 2020 Salai Van Thawngpang\nWhat Will 2020 Mean for Myanmar’s Democracy? 2020 ah Kawlram Ramkhel Lamthluan Zohthan nak le Chimfian nak: CHIN VERSON: Kawlram Ramkhel damnak, Dindeih nak hmuhco nak, Ram thancho le ram nuam lei ah, Ram fimthiam mi le Limhang le Ropui nak he akhat mi miphun ah i serchuak kho nak hnga, caah Innkil lung cu Tlangcung mi hna le An Party thawng in asi lai.\nGilaed ah damnak sii a um lo maw? Khi ka ah Ram dam terru Siibawi an um lo maw? Hitin tah aihram na duh lo / nan duh cio lo ahcun 2020 kum ah Tlangcung mi Party hna power le laarv/ Lal nak pek nak lawng in asi khawh. Hi lam hi Kawlram Ramkhel mifim hna le Vawlei huap Ramkhel mifim hna nih an hmuh mi, an Philolosophy, Ideology le Strategic planning cu asi. Kannih Lai mi zong nih lungfim in mee thlak thiam cang ko sihu!\nNLD Cozah Democracy Kalpi dan le Hmuitinh mi 3 cung ah hngat in: 1. Democracy dothlen nak lam: Tutiang ah a fil tuk rih. Hram acor kho rihlo. Hramthlak cu chimhlah. Falam holh cun a farah tuk hrih kan ti pei cu. Retheih Zonzai le Farah Democracy tiang lawng thlenpi theih tu NLD cozah. A hram afek kho rih lo. Democracy koko hmanh ah a ke afek rih lo caah Federal Democracy in cun NLD a kal kho ngai ngai lai tiah zumh ngam asi rih lo. Ruahchan le Hngatchan ngam asi rih lo.\n2. Miphun hna le Phu hna karlak ah I remhthan nak: Mithmuh kut tawng kho mi ah aachuah kho lo. Thlarau thil mit in hmuh khawh lo mi i ruah chan bantuk in le Mithi khual tlawn btk in asi rih. 3. Dindeih nak le Remdai nak: A zual lei tu a panh lehlam. Rakhine in aathawk i Rakhine in 2019 ahcun adong.\nICJ Kong ah: Provision Measure hi Gambia nih 5 leng in an hal hna. ICJ cu biachah nak nawl lawng angeih i dantat nak nawl angeih lo. Lakhruak dantat nak in biachah le chah lo zong ah Security Council ah a kal ding mi asi. ICJ nih a chuah pi kha ding micu Tuluk le Russia lawng i bochan ding. Mikip e Ramkip he hawikom nak azor lai. Tuluk le Russia he lawng hawikom nak lawng asi kho. Hi hi athat lo tak mi cu asi. Ralkap le NLD zong an i nainiam deuh lai. Kawl miphun lawng cungnung termi Burmanization in an hawikom bak ahcun tulio si ninn nak in fak deuh in le zual deuh in thil akal khawh mi asi.Tlangcung mi hna akikam lei ah hlawtchin tu asi kho.\nUpadi remhnak kong ah: Rakhine ral an thawng chin chin mi cu Mipi nih an i ruah chan ning in NLD cozah asi lo caah. Abikin Pohma 261 an remh piak hna lo caah. Rakhine mipi an lung adongh cang i dohthlen nak Ralkap ah an lut law law. NLD nih Cozah atlaih hlan ah Pohma 261 remh ding ah a chimh peng ko. Rakhine kong a thin aphang caah aremh duh than ti lo. Teitu ah Rakhine Party, Rakhine Cozah le Rakhine Ralkap tiah Rakhine lawng te si ding kha NLD nih a duh ti lo caah Pohma 261 aremh duhlo hi asi bik.\nTlangcung mi hna he i remh than nak. Raldaih / Kahngolnak. Dinndei nak hmuhco ding ah, Pohma 261 tal remh piak ding asi. Tlangcung mi hna zumh nak le hmuhco ding ah le Anmah he i remh than nak caah cun Pohma 261 an remh piak hna aherh. Thil sining 50% in ai remcang in akal lai i a tluang ngaingai fawn lai. Pohma 261 tal remh piak lo ahcun, kaa lawng in Federal Democracy au pi kha si ko. Tlangcung mi nih an zumh khawh ti lai lo. Mino hna lungdong in An ralkap ah lut in AA btkin thawn chin lengmang in dohthlen nak ahmual afak chin kho. A zual chin lehlam lai.\nTlangcung mi hna caah an lung dong bik mi cu NLD nih Democracy in kan kal ta lai timi le Ahohmanh he kaa fonh lai lo a ti mi hi asi. Tlangcung mi mino hna zawng an lung dongh termi bia asi. Aruang cu NLD nih Official bak in a thanh caah asi. Hi hi NLD nih a remh lo ahcun 2020 ahcun NLD tei nak hlan lio btkin hmuh ahar ngai cang lai.\nNLD upa hna nih 2020 ah Tlangcung miphun hna sin ah teinak hmuh co ahar ngai ding mi hi an theih ko. Tlangcung mi party he i fonh le tlangcung mi duh mi Pohma remh piak le aupi cu a har ngai ngai. Hi nih hin mi hmai lei an ramkhel hi a vaivuan ter khawh. An ruahning bantukin asi lai lo. Remdai nak, miphun hna i remh tthan nak hrim hrim kha ruahchan awk a tlawn ngai ngai cang lai.\nNLD nih cozah serkhawh tlak tiang in mee ahmuh lo ahcun: NLD policy nih Tlangcung mi hna le an party he kaa fonh bak lai lo ati mi hi a remh aherh lai. Tlangcung mi he aafonh lo ahcun Ralkap he i fonh a hau hnga i thil tha lo ngai ngai asi lai. Tlangcung mi hna thawngpang zong a daih ngai ngai. Kawl miphun hrim hrim an thawngpang a daih ngai (NLD le Pi Ci kongah) mi hi thiltha asilo. Tangcungmi hna zumh nak / bochannak / kha NLD le Pi Ci nih hlan lio bantukin hmuh co than an duh ahcun anbochan mi le anzumh mi tlangcung mi party le minung, hruaitu hna he i fonh law law hi a lam cu asi.\nICJ ah Pi Ci nih Upadi ning siloin / Politic timi Ramkhel ning in Ralkap cu a khumzual hna. Nain Kawlram ah Ralkap he an i namh ciammam than mi hi thil tha lo ngai ngai asi. Abikin Upadi remh nak ah Ralthawh bantukin le Ral doh bantuk in NLD le Ralkap an i zuang hnawh cang. Cucaah Ralkap lila nih hin Pi Ci aduh duh in mi ahlen hna i a mah duh nak poah ah thil a merh kho tu asi tiah an ti lehlam ahcun NLD le Pi Ci hi Ralkap rap ah i foih lai a har lodakaw. Nawlnak: Film in ngaih ve ding ah kan sawm hna. Saya Rung Kaw\nVideo ah tling tein zoh ngaih khawh a si.


Thinphang Si Cang! Ralkap Nih Nawlthar (3) An Chuah Cang – Chin World News Evening\nThinphang Si Cang! Ralkap Nih Nawlthar (3) An Chuah Cang\nRalkap nih uknak an lak hnu cun zezong te buainak lawng tein a khat cang ko. Tutan ah rakap nih Myanmar ramchung Internet hman ningcang cu bia tak tein rengh ding ah ralkap cozah nih “Cyber Security Law” a dang a timh tiah VOA nih a langhter. Hi kongah Myanmar ramchung thiamsang hna nih “Hi upadi hi ramchung thawngzamhnak rikhiahnak le upadi a buarmi pawl tlaihkhihnakding ah an suaimi a si ko,” tiah an chim.\nRalkap cozah (State Administrative Council) nih a dang tein a suaimi “Cyber Security Law” ah biapi in zulhphung phunthum an ser. Pakhatnak: Myanmar ramchung Internet Service a petu company hna nih Internet a hmangtu mipi i an konglam (Data) cu ralkap cozah nih an theihnak hmun ah kumthum chung an fim lai.\nPahnihnak: Ralkap cozah nih Internet hmangtu hna konglam (Data) cu a herh a ti caan paoh ah upadi ning in Internet Company pawl sinah halnak nawl le laknak nawl a ngei lai. Pathumnak: A cunglei upadi hi internet Company pawl nih an buar a si ahcun kumthum tiang thongthlak khawh le Ks ting 10 liamter khawh an si lai timi pawl hi an i tel, tiah VOA nih a langhter.\nA cunglei upadi a dang cu remh a herhmi pawl remh i ralkap sinah February 15 hlan ah ap tthan ding in Myanmar ramchung internet Company pawl sinah an theihternak ca an pek hna tiah VOA nih a langhter. Atu bantuk in ralkap cozah nih Cyber Security Law serhram a thawk tikah Myanmar ramchung zatlangbu hna nih hi upadi nih hin nuhrin covo a buar pin ah zalong tein chimrelnak nawl zong a buar tiah an langhter. Source: VOA\nRelchih: Kawl Ralkap hi kan ttih tluk in an rak thawng lo. Tulio bantuk caan ahhin an der khun. Kawlram Mipi dihlak kan von cawl ahcun an lau taktak. Cun tulio bantuk mass demonstration ahhin Hriamtlai pawl nih caan ttha an lak sual lai timi zong an ttih taktak lai.\nBiatak tein civil war chuak sehlaw anmah Ralkap chung lila, Battalions / Military units tampi cu an meithal her in Mipi lei an ttang kho timi zong an ttih rih fawn lai. Cucaah, Min Aung Hlaing hi, atu aa hngilh kho ti lai lo. Tulio caan hi Kawlram pi aa thleng thainak ding caah “golden chance” a si tiah ka ruah.\nCucaah si kho sehlaw tiah ka saduhthah cu, Hriamtlai dihlak, CNF/A- KNU- KIA tbks vialte hmun khat ah ifun kho vial dih hna sehlaw mipi hnulei ah ready in dirh cang hna sehlaw Cutin an ifun khawh ahcun Libya 🇱🇾 ram ah sandahpiah pawl nih Muammar Gaddafi cu zu kua chung tlaih in an va tlaih bantuk in Min Aung Hliang zong hi aa thuhnak kua chung ah zu tlaih in va tlaih khawh lio caan a si tiah ka ruah.\nCucaah thachiat ding a si lo. Naite bachim ah a von lang ahkhan a mit kua a tla viar cang si khaw raltha tein kan fight chin thluahmah ko ahcun kan tei hrim lai. Cattialtu: By Zasang Cinzah


Hakha Education Degree College Ah Cachimtu - News and Media\nChin ramkulh, Hakha ummi Hakha Education Degree College ah Distance Education kum khatnak cachimtu pawl cu April 20 in May 18 tiang training an kai lai, tiah kan theih. Uknak laak hnu in Chinram kulh ah a voikhatnak cachimtu training an kai i, hi training a kai mi hna hi Hakha peng le Falam peng in minung 30 an kai, tiah Chin ramkulh SAC nih an thanh.\nHakha Education Degree College Principle hi Mi Ngio Ngio Shing(မိညိုညိုရှိန်) a si. Training a kai mi hna donnak ah Pu Ngun San Aung nih SAC kuttang fimcawnnak ah biatak tein an ṭuannak kong, atu Education Degree hi kawlram a cung lei um mi ca ah Sagaing Education University, kawlram thlanglei um mi hna ca ah Yangon Education University ah an cawnnak kong, atu cun Education College 25 ah an cawng cang hna i cachimtu pawl ca ah lam ṭha aa hun cang nak kong a chim, tiah kan theih.\nChaung U Peng Inma Khua Kam Ah SAC Ralkap Bomb Puah An Tong I 28 An Thi: Sagaing ramṭhen, Chaung U(ချောင်းဦး) peng Inma(အင်းမ) khua kam ah SAC ralkap le Chaung U PDF cu April 23 ah an i kah hnu in SAC ralkap pawl cu bomb puah hnawh an tong i 28 an thi, tiah Chaung U peng PDF nih cathanh an chuah.\nChaung U peng Kinmontaw(ကင်မွန်းတော်) khua um mi pyusawtee le SAC ralkap 60 hrawng cu Inma khua lei an rat lio ah Chaung U PDF Company 1 nih an kah hna, tiah theih a si. Cu kahdohnak cu, April 23 zing sml 7:00 hrawng in aa thok i, Chaung U PDF nih an hmanh mi bomb cu SAC ralkap nih an hrawh caah bomb cu a puak kho lo. Sml 3 chung hrawng an i kah hnu ah Chaung U PDF cu Inma khua lei ah an kir, tiah kan theih.\nCu kahdohnak ah cun SAC ralkap 1 a thi i, hliam tuar mi zat cu an hngal kho lo. Chaung U PDF lei in hliam tuar an um lo, tiah theih a si. SAC ralkap pawl nih Inma khua chung ah thil an fir i, an duh poh in an tuah hnuah inn 70 leng an khangh i, khua chung um khua mi pa pakhat zong an thah, tiah theih a si. SAC ralkap an kir hnu in Chaung U in Kinmontaw khua lei ah thazaang chap ding a kal mi SAC ralkap 50 hrawng cu Chaung U PDF, Bomb Company nih bomb in an puah hna caah SAC ralkap 27 an thi i, Chaung U khua ah an kir ṭhan, tiah cathanh an chuah.\nNattalin Peng Ah SAC Ralkap Bomb Puah An Tong I SAC Ralkap 5 An Thi: Pago ramṭhen Nattalin peng Kuaikyi(ဂွေ့ကြီး) khua le Kyaukpioh (ကျောက်ပြုတ်) khua karlak ah SAC ralkap rallam sialmi hna cu April 23 zing sml 8:00 hrawng ah bomb kan puah hna, tiah Bago Region PDF nih an thanh. Tayarwaddy peng PDF Battalion 3801, Company 3 nih bomb cu an puahhnawh hna i SAC ralkap 5 an thi, hliam fak ngai a tuar mi zong an um, tiah cathanh an chuah. “Bomb puah an ton hnu ah a pawngkam khua pawl cu cheknak an tuah hna i mino hrimhrim cu an chek tuk hna,” tiah tualchung mi pakhat nih a chim.\nApril 22 lio zong ah Taungngu(တောင်ငူ) peng PDF, Battalion 3501 nih Sapacuai(စပါးကြွယ်) palik sakhan cu mei in an khangh, thlanglei SAC ralkap Camp i an zam mi Electric meitung zong an hrawh i, Mytel tung sakhan zong an hrawh, tiah kan theih. Cu Mytel tung an sakhan kahdohnak ah SAC ralkap leiin pakhat hliamhma a pu i, Taungngu peng PDF Battalion le a dang phufonh PDF hna nih gate sakhan pakhat an kah ṭhan i SAC ralkap lei in 2 an thi, tiah theih si. Crd – TCP


Khah! Trump Sinnah Nawlnak Bia A Tamtuk Cang Hih – Chin World News Evening\nBy Salai Lairamthang: General Michael Flynn nih President Donald Trump cu martial law chuah i, Joe Biden he an i phomhnak swing state timi battle ground state poah ah a thar in thimnak tuah dingah ruahnak a pek. Newsmax nih General Michael Flynn interview an tuahmi ah “President Trump nih rianrang tein martial law chuah sehlaw battle ground i vote thlaknak seh, voting machine vialte la dih hna seh, ralkap nih white house le Federal zung vialte cong dih hna sehlaw Joe Biden lut kho lo ding in tuah hna seh, mah hnu ah battle ground state poah ah a thar in thimnak tuah seh” tiah ruahnak a pekmi cu interview ah a chim.\nDemocrats nih Governor an tuannak le Major an tuannak hmun cheukhat ah hin vote firnak le hrokhrawlnak tampi a um tiah an zumh. Inn cio ah vote an kuat hna, aho nih thimfung a thlak timi hngalh khawh a si lo. Chek khawh zong a si fawn lo. Citizen a si lomi zong nih rak thlak khawh a si, micheu inn ahcun cabawm in vote voi hnih le voithum tiang an kuatmi hna zong a um. Mi thi cia min in vote kuatmi cabawm zong a um ti a si. Vote thlanak seh hrimhrim hi a hlan tein Joe Biden caah software rak tuah hna sehlaw a dawh tiah an chim.\nRelchih. Lawmhnak Biatawi: Kei hi milak biachim ka thiam lomi ka si. Laiholh hmanh hi thathi kathiam lo, zophei holh le lautu holhzong kathiam dih lo, cucu ka si. Mirangholh zong kathiam fawnlo. Kai lawmhnak tawite in tial ka duh. Nai hrawng cu USA election lio a si caah , catialthiam le thil tikhodeuh nih Joe Biden an tanh I midang catial ciami a relmi kan tampi. Cutikah kan ruahlo le a silo ningpi an tial lengmang tikah kei catial le live in ka hawile sinah thil sining tak ka chimve ka chunmang le ka zanmang tiang ka hmuhmi dihlak raltha taktak in ka chimve.\nCulakah ka hawi le a ngaitu micheukhat nih ca nan ka kuat phone in na ka chawnh. Comments in thazang nan ka pek kai lawm taktak khi a si. Culakah tutan kai lawmhnak chim ka duhmi cu , damlo in inn Khan chung le siizung a ummi hna nih na livestream na biachim mi kantheih kan hmuh cun na catialmi kan rel tikah kan chungah lawmhnak in a khat nan ka ti.\nCun thinlung in kan tanhmi na tanhve I a sining kanni fian lomi tete na sikhawhtawk na kan hrawmh kan umnak hmun le kan ihnak hmun in na hmurka ngeih kan cim lo, na catial lai le na biachim lai kan ni hngahhlang timi bia ka theih tikah hin , keimah santlailo hna biachim mi a damlomi hna sinah rian a vatuan cu Bawipa min thangthat siko seh ka ti.\nKha kan umnak hmun cioah Bawipa nih kan umpi cio ko seh. Adam lomi damnak tling rak hmu hram u. Cun lailei a ummi zong nan vun ka chawnh riangmang kai lawm. Pastor tiang nih ka cungah lawmhnak bia nan chim ka hmuh tikah Bawipa min thangthat siko seh. Kahawi le le reltu nan dihlak Merry Christmas lawmhnak daihnak nan cungah um cio ko seh.\nHi vial in kailawmhnak ca. Trump nih teinak 100%100% a hmuh lai. Cutikah Bawipa.kan lawmh lai. Sunparnak Pathian kan pek hna lai. Tlanghna khi ka hei cuanh hna I, khuazei indah bawmhnak cu ka hmuh lai ka ti, bawmhnak cu Bawipa sinin a ra lai , van le vulei sertu Bawi sin in. Like, comments le share petu dihlak nan cungah lawmhnak chim cawklo ka ngei. Joseph Thawng Z Ting\nSui Ngun Ṭial a velhtu pa Ni Peng Thang nih thil sining a von chim ve


A Poi Tuk Ee Minung Pathum Nih Fak Tuk In An Velh Caah Pu Khuk Ling Cu – The Chinlung Post\nA Poi Tuk Ee Minung Pathum Nih Fak Tuk In An Velh Caah Pu Khuk Ling Cu\nOctober 29, 2020 admin Chin 0\n29.10.2020(Nili Ni)Mizaw Vansang: Senthang peng, Hausen khuami, chungkhar paw cawmtu bik Pu Khuk Ling(50) cu a rannak in kan zuan hnawh a hau ko..Mizaw chungkhar nih an ka chimh ning in Jaunaury 30, 2020 ni ah minung pa (3) nih fak tuk in an velhnak in a cangmi a si.Hakha Siizung ah kan i thlop. A lu a phing dih. A thluak thari a phin dih caah Hakha ah thlop khawh ding a si lo caah Siibawi te nih Mandalay ah an kan kalter.Febuary le March thla ah Mandalay ah vui 2 kheengte kan kal nain a thluak thari a phin tuk rih caah June thla ah an kan ratter than. Nain Phaisa kan ngeih hrimhrim ti lo caah kan kal kho thai ti lo.\nCucaahcun zaangfah tein kan kalter ve ko uh” tiah kan zaapi sin ah an kan nawl.A tuarning(An nu chimmi) Molh phun in a um.Holh a thiam ti lo. A lu a fak ngaingai.A pawng ah nam i chiah a hmang.Mi bu lak ah a um kho lo i inn hnu ah aa thup.Rawl tam a ei kho lo.A caan ah zaantim ah a tho i aa chok theu.Mi siing a ttih hna.A zaam tak hna.\nKhat te lei a mitkual hi a chung lei ah a pil chin lengmang rih fawn..”Mandalay ah kal pi in a thluak chung ah thi a khal tiah ruahmi hi Operation tal kan tuah hna sehlaw kan i hriim tthan pingpang kho hnga maw” tiah a nu pi te nih zaangder ngai in zaangfah a ka nawl. Phaisa a herh hnga zat:Kyat..1,500,000/- hi atlawm bik a hau lai tiah ka zumh.Pathian nih thluachuah in pe ko hna seh.Cung Hu 09400305298, 09400905298, Cung Hu Blood/fb\ncunghu2007@gmail.com Hringtu pa… Pu Khuk Ling na nu pi le fa cawm tthan khotu ding in Pathian nih damnak in pe ko seh…Amen..\nLaimi Nih Miphun Party Kan Timi Hi Ruah Awk A Si\nPU KHUK LING KONGAH CHUNGKHAR AN LUNGRETHEI


Kahdohnak Fak Tuk In A Chuah Ca Ah Pasaltha Pakhat Nih Ramle Miphun Ca Ah Nunnak A Pek Than Poituk E – Chintanbo\nMay 18, 2022 admin MYANMAR NEWS 0\nSiMiLawh Khua Kahdohnak Ah KNDF Ralkap Pakhat A Nunnak Liam. Phekhung nichuah lei Similawh khua kam ah May 18 zinglei ah SAC ralkap le KNDF kar kahdohnak a chuak.\nNichuah lei hmunrawn ah rallam a sialmi SAC ralkap Battalion 422 le KNDF Battalion 3 cu, nihin May 18 zanlei sml 1:00 hrawng ah an i kap i Kahdohnak ah SAC ralkap Loikaw hriamngan (Artillery) Battalion 422 hmun in an kah hna.\nCu kahdohnak ah KNDF Battalion 3, Company 4 in ralkap pakhat Aung Shwe a nunnak liam. Pahnih hliamhma an pu, pakhat cu a hma fak ngai, tiah theih a si.\nA nunnak liam mi paral ṭha Aung Shwe cu upatnak sang bik kan in pek i, na hawi le nih hramhram uknak kan tei hlan lo kan doh lai, tiah KNDF nih cathanh an chuah.\nHtilin Peng Palik Camp In Palik Pakhat Cu Meithal He PDF Htilin Sinah A Zam.\nMagway ramṭhen, Htilin peng Semintaw, palik camp in palik pakhat cu a meithal he PDF Htilin sinah a lut, tiah PDF Htilin nih cathanh an chuah.\nCu palik pa cu M-13 meithal zun 1, kuanbawm 2 le meithal kuan 65 he PDF Htilin sinah aa fonh, tiah theih a si.\nPalik pa nih nan sinah ka rak i fonh lai, tiah a kan pehtlaih bak in a chungkhar pawl cu kan va auh hna i a himnak hmun ah kan chiah hna. Hriamnam he kan sinah a rak i fonhmi palik pa cu sing 50 lawman kan pek, tiah PDF Htilin nih cathanh an chuah.\nThawng dang, Thai ram chungah nifatin ngawt in rian kawl ding in a raami Myanmar rammi tampi an um i Thai cozah nih phungning loin a lutmi an tlaih lengmang hna. May 14 nikhat chung lawngah tlaih a tongmi Myanmar rammi 300 hrawng an si i May thla thok in a tutiang tlaih a tongmi 1,300 leng an si cang i phungning loin mi a phortu 4 zong an tlaih chih hna.\nThai ram ah rian kawl ding in a kalmi cu nifatin in Thai ram chungah luh lengmang a si i May 14 nikhat chung lawngah phungning loin a lutmi Myanmar rammi 300 hrawng tlaih an tong i May thla cheu tiangah 1,300 leng le puaisa 14 tlaih an si.\nAtu bantuk in ramri ah phungning loin a lutmi Myanmar rammi hna cu nifatin ngawt in tlaih an si lioah Myanmar rammi pawl a ting leng in rian an ṭuannak Samut Sakhon peng chung an umnak hmun tiang phungning loin a lutmi Myanmar rammi 30-40 kar tlaih an si tiah U Moe Kyo nih a chim.\nThai cozah nih Myanmar-Thai ramri hlei in ram hnih hnatlaknak minthut MOU thawng in phungning tein rianṭuantu pawl auh hramthok a si cang caah atu bantuk phungning loin luhnak pawl a zor deuh cang lai tiah ruahdamh a si.\nRelchap: Kum khat lengah SAC nih mipi 1,844 a thah, 13,700 leng a tlaih hna\nMyanmar ram ah hramhram in uknak lak a si kum khat leng chungah SAC nih thah ruangah sualnak ngei lo mipi a nunnak a liammi minung1,844 le tlaihkhih a tongmi 13,713 an phan tiah Assistance Association for Political Prisoners (AAPP) nih a thanh.\nAtu cazin hi 2021 February 1 in 2022 May 17 tiang AAPP nih a khawmhsuatmi a si i a taktak ah a nunnak a liammi an tam deuh lai tiah a langhter.\nPau dothlennak chung, May 18 tiang ah minung 10,661 tlaih an tong i minung 1,069 hi cu thongthlak ding in biakhiah an si cang.\nSualphawtmi chungin kum 18 tang hngakchia 2 telh in minung 68 cu thih ding in sualphawt an si cang.\nTlaihkhih ding in nawlchuah ruangah a zaami 1,977 chung in thah ding in nawlchuah a simi 41 telh in minung 120 cu hriawknak in thah ding tiah nawl an chuah i thah ding in nawlchuah a simi 109 an phan.\nCun, SAC nih 2022 April thla dih tiang chungah phihkhar khanh a simi inn 570 an si tiah AAPP nih a langhter.\nRasiaa Nih Ukraine Fak Tuk In A Tuk Than Ca Ah US Nih Ukraine Cu Phaisa Tam Taktak A Bomh Than


Kha, Chin mi vialte nih kan thei awkah a herh tuk mi a si cang hi – Thechinlungnews\nKha, Chin mi vialte nih kan thei awkah a herh tuk mi a si cang hi\nRel lo in um hrim hrim hla; kan thei awkah a herh tuk mi a si. ကျန်းမာရေး ဝန်ကြီဌာန Corona zawtnak he pektlaih in a thinak tiang a phakpi khomi le fah taktak mi zawtnak a si caah mipi sinah thawngthatnak an tuah. Zawtnak na ngei sual ahcun damnak si a um lo. Taluk ram thawk in ram kip ah a karh cang.\nI ralring ziah cu, na hrom na cin ter peng lai, a ro in na chia lai lo. Ti hal tuk in na um lai lo. Na hrom a cin loin a ro tikah zawtnak lut a fawi tuk i minutes 10 chung ah na cung ah a lut kho mi a si. Ti lum na din lai. Ngakchia hna zong ti lum upa nakin daih deuh mi na din ter hna lai. Na hrom a ro cang in ti din a herh lai caah ti na keng peng a hau. Voikhat in ti tampi din mi nih tha hnem nak a ngei lo caah na hrom kha a ro ti na thei cangka in ti a din a her.\nMah ti hi 2020 March thla dih tiang na tuah a her. Mipi sin ah a her tuk leng loin kal hlah u. Mipi sinah kal a herh in Yathah, Bus na cit tikah Mask (hmaikhuhnak) na hman a hau. Bu kio mi le a thatmi rawl na hrial lai.\nZawtnak a lang ning (thei khawh ning).\n1. A kai tukmi tak linhnak\n2. Tak linh hnu ah a saupi khuh nak\n3. Ngakchia caah cun bawktakhup in a bawk lai.\n4. Upa caah cun dam lo bangtuk a um lai i lufah ti phun a ngei lai i a bik in thawchuahnak hrom ah fahnak a ngei lai.\n5. Mah le mah i thei ti lo tiang zawtnak.\nMirang caa a rel kholo mi hna caah a point te tlawmpal ka vun langter. #zaangfah in phundang in nan ka ruat sual nak hnga lo Bawi Khrih min in kan nawl hna. Kan in lawm Sayama Lucy\nBe the first to comment on "Kha, Chin mi vialte nih kan thei awkah a herh tuk mi a si cang hi"


CDF Raltuknak Ah A Kan Sungh Tertu Zu Hi Kan Doh Cang Lai, Laimi A Kan Thattu Zu Kan Doh Lai - Chin Eleven News\nCDF a tuanmi zong zu nih a kan thah dih cang . Minung zakhat chungah 80 riat zu nih a kan thah cang . warning kan pek hna phur hlah uh tiah an duh lo, zu phurh mi cu kan tlaih dih lai kan den dih lai kan khuai dih lai. Raltuknak a kan sunghter tu zu hi kan din ti lai lo, kan doh thluahmah cang lai. laimi hi zu nih a kan thah dih cang. Hakha CDF nih zu an tlaih i an khuai dih cikcek biatak tein doh hram an thok cang.\nCDF a tuanmi lai mino vialte zong rak thei uh raltuknak tiang a kan sunghter tu zu hi kan doh hrimhrim lai. Zu nih kan nunnak a lak pin ah ralkap nih kan nunnak an lak fawn. Kawl kawl nih an phurh peng caah biatak tein kan doh lai. Motor ngan in an phurh zong ah kan tlaih lai i a motor ning in kan khangh dih cang lai. The Thantlang Time\nCDF nih Zu an tlaih i an khuai lio Video..https://www.facebook.com/488085194974862/videos/1045580682852051\nRelchap: AA Nih Hramhram In Ralkap Training An Kai Ter Mi Hna Tampi An Zaam Chin ramkulh Paletwa peng Pichawng khuakomh in AA nih training pek dingin an auh mi hna cu training an kainak in an zaam ruangah pawngkam khua hna cu AA nih meithal he khuachungah an kawl hna tiah theih a si.


Hakha sii-inn Ralkap le Palek nih an luhhnawh, an dirhmun a tha lo! – Chin World News Evening\nHakha sii-inn Ralkap le Palek nih an luhhnawh, an dirhmun a tha lo! Kan dirhmun a tha lo, khuapi le mino nih nan kan chuahhnawh a hau tiah Hakha Siibawi pakhat nih atu nai chunhnu 12:15 ah The Hakha Times ah a chim. Atu hi an kan ton i kan i ceih cuahmah lio a si. Asinain siibawite cu kan chuak dih lai kan ti. A dang Staff pawl vialte cu anmah duhnak kan hal ta hmasa hna lai, kan dirhmun a tha lo tiah a chim than.\nSii-inn chung ah a um mi Nurse pakhat nih zanlei suimilaam pathum tiang kan in hngah hna lai i cu chung ah CDM a tuah mi poh chuak dih u, an kn ti tiah a chim. Atu a ra mi ah hin ralkap lei in Biohahmu le Chin State Administration Council in Pu Kyaw Ngein le upa dang an ra tiah kan theih. Charhchan The Hakha Times\nRelchih: Ralkap nih mipi an thah mi hna nak fak deuh in KIA nih an thah hna. Nihin March 11, zinglei zong ah Pakhanh peng Seyin khua um KIA Tatmaha 9 tang ummi Tatzin 26 nih an pawng ummi kawl ralkap sakhan pakhat an lak than. Kawl ralkap hriamnam tampi KIA nih an chuh rih hna.


Malaysia ah Myanmar pa nih RM200,000 che a poh | THE CHIN EXPRESS\nMalaysia ah Myanmar pa nih RM200,000 che a poh\nMalaysia: Selangor state, Klang khua ah a ummi tlangval Kyaw Soe nih RM2 man in che a cawk i RM200,000 (Kawlram tangka ting 600 le cheu) a poh.\nKyaw Soe cu Kawlram ah Ayeyarwady ramtthen, Kyaiklat khua ah a ummi a si i Malaysia ram ah phungning loin a ummi a si.\n“Malaysia lockdown lai te ahkhan ka mang ah ungti kung tang ka tthut lio ah Pathian nih number a ka pek i zingka ah number lung 6 um RM2 man che ka cawk. Che result a chuah ahcun pakhatnak laksawng RM200,000 ka poh,” tiah Kyaw Soe nih a chim.\nMalaysia cozah nih lockdown a van tuah i Kyaw Soe nih a che cawkmi cu thla tampi chung a tangka bawm chungah a fim.\nJune thla thok ka ah a ceh pohmi tangka cu hlam dingin che company ah a va kal nain tangka bawm ah sautuk a chiah ruangah aa kor dih caah tangka a thoh kho lo.\nA hnu ah, Malaysia Kawlrammi bawmtu KFFS sinah bawmh a va hal. Nain, fawi tein an thoh kho hlei lo.\nA donghnak bikah, Malaysia um Myanmar tanzung sinah bawmh a hal i tanzung palai U Sein Oo tawlrelpinak in a sungh dengmi RM200,000 cu a hlam khawh i Kawlram a nulepa sinah tlamtling tein an kuat khawh. – KFFS


Mak ko:Trump caah teinak a ra cang hi’Biden caah cun mitthli tlak nak sicang ko. – Lai Lungrawn Post\nGEORGIA thimnak mee kongah ningcang loin thil tuahnak a um tiah Theepochtimes nih alanghter. Cu hnu ah Newsmax nih a vun langhter thanmi a um. Newsmax nih alanghter ningah cun, mee reltu hna cu mee nan relmi ngol ulaw, inn ah lawi dih dingin an ti hna.\nNain, cheukhat riantuantu hna cu hnu ah an um tiah ati. Attorney Jacki Pick nih state Senate ah fiang tein achimmi cu, mee reltu hna chungin minung 4 cu inn lei lawi a cutah hnufual bantuk in an I um ter. Cu hna minung 4 nih cun cabuai/table tangin suitcase an chuah. Mah cu cu plastic anakmi in tuam dihmi asi. Box chung ah hin mee ballots thong tamtuk a um lai zumh a si tiah a ti.\nMah kongkau hi secretary of state nih thil sining fiang a kan chimh te lai kan timi kan I ruahchih ko tiah Newsmax nih ati. A tu cu Donald Trump nih lunghrinhnak hmun poh cu Forensic audit tuah ding in a hal cang hna. Mee bawm ah minthutnak vialte cu forensic an tuah taktak ahcun lih le hrokhrol in tuahmi a um le umlo 100% a fiang dih cang lai.\nDemocrats nih Biden caah ningcang loin thil an tuah taktak ko ahcun mee reltu vialte siseh, mahbantuk in khuakhang laireltu vialte hna cu thongchung ah ih dih an hau te ko hnga. A dik lomi pakhat hmanh a um lo ahcun, President Trump zong lungthiang tein White House a chuahtak ve ko lai. Chuahtak ka duhlo a ti zongah a chuahtak hrim hrim ko lai.\nNai te ah Justice William Barr nih mee thlaknak kongah ningcang lo thil tuahmi kan hmu lo tiah achim tiin BBC, FoxNews, CNN,ABC tibantuk pawl nih biatak tein an langhter. A ngai ngai ahcun, DOJ nih mah kongah statement achuahmi ah khan, atu hi rian kan awt ka lawng asi rih tiah a ti.Daily Chinstar news\nBreaking: Donald Trump nih Thildik Taktak A Phuan Viar Than Cang


AUSTRALIAN COMPANY AN MUAL AN PHOH VE CANG HNA – The Chinlung Post\nRalhrang Kawlralkap hna nih hramhram in uknak an lak hnu ah atutiang Australian Company hna cu rian an ttuanpeng ko tiah an langhter. Lungman sung kawlnak rian cu ralkap nih uknak an lak hnu zongah Australian Company hna cu ngol loin rian an ttuan peng ko tiah Guardian thawngzamh nak nih report apek tiah Shan Human Right Foundation nih a chim.\nHi thawngpang Australia Company hna rian an ttuan peng ko timi hi Mong Phyak Eastern Shan state ah a ummi hna sin thawngpang kan theih mi a si tiah Access Asia Mining nawlngeitu hna zong nih an chim ve. Access Asia Mining hna hi Shan State ah ram sq.km 1800 chungah lungman sung kawlnak nawl an pek mi hna asi tiah thawngzamhnak nih alanghter chih. Tutan ah Australia Company hna nih rian an ttuan nak hmun, Lung man sung an kawlnak hmun le hma hi Tuluk, Laos le Thailand ram hna an i ritnak hmun ah a si.\nRelchih: Ralhrang kawlralkap lutlai mithat lainawng pa Min Aung Hlaing caah thawngpang chia taktak a chuak tthan cang. Caan karlak Myanmar cozah dirhmi Nation Unity Government nih ralhrang lutlai kawlralkap bawizik Min Aung Hlaing cu Tlaihpiak ding in NUG nih INTERPOL ah Bawmh Halnak ca a Kuat.


Ralzam ca kan ruat lai lo maw? – Hakha Cherry\nRalzam ca kan ruat lai lo maw?\nUN nih register an tuah lai tinak hmunhma paoh ah rian kaltak in kan rak kal tawn kha ka thei. Chunzan dang loin Saremban le Malaka tiang kan rak choi ve bal.\nCheukhat cu zankhuadei hna hngilh loin UN zung ah kan itlar hna. Palik tlaih lai zong ttih loin lampi khat in, le a runrun in kan kan izul hna.\nRegister tuah dingmi ah kan min ai tel lo cun zung lutcia midang min tal um hnga maw tiah kan hlat, a um si le kan hal, kan icaw, zeidang ruang si lo, zung luh duh ruang si ko.\nCheukhat lebang TB zawtnak ngeih kan rak duh hna. A ruang cu TB zawtnak ngeimi register tuah a um ca si ko. Zawtnak kan icheck i kan ngeih lo hmanh ah kan thinhang. Cun zunglut cia hna zawtnak an ngeih ahcun an x-ray tiang kan icaw hna.Naupawi pawl register an tuah hna le va ngei lo zong nau an rak pawi viar deng. Cu zong cu zung luh duh tthiamtthiam.\nThong tlami paoh register tuah an si hmanh ah thongtlak a duhmi le a ngamhmi pazeizat ko dah kan rak si?UN luh duh ah lam tanttim ah a thimi, Malay, Delhi ah a thimi kan miphun hawi pa zeizat remruam dah kan si.\nCu vialte harnak a tong i US hna a phan vemi nih ralzam ca lawng ruah ding si lo, tiah US thimnak ah tlang kan au ngam hi a mak ka ti tuk. Pawcawmnak tlamtling te he citizen hna kan hun si ruang ah kan lungput ai dang colh. US hna hi rak phan ve rih hlah usihlaw hi bantuk bia hi kan au ngam hnga maw?\nKanmah bak nih kan ton cangmi harnak bantuk a tong vemi kan miphun hawi hmanh an zawn kan ruah khawh hna lo ahcun kan ton bal ve lomi harnak le fahnak a tongmi pawl zawn va ruah ding cu a har ko lai.Credit-Van C Mang


Vice President Henry Van Thio Tawlrelpiaknak Thawng In Hakha-Taungkhayan Lam An Chunh Cuahmah – THE CHINLAND POST\nVice President Henry Van Thio Tawlrelpiaknak Thawng In Hakha-Taungkhayan Lam An Chunh Cuahmah\nCity Hunter| 2018 January 25| Kawlram ramkomh Vice President Henry Van Thio tawlrelpiaknak thawng in Hakha-Taungkhayan lam cu Chin company pahnih nih an chunh cuahmah tiah kan theih.\nHakha-Tiphul-Rinte, Haiphai-Hata le Taungkhayan lam chunhnak ding cu Kawlram Vice President Henry Van Thio tawlrelpiaknak thawng in budget a tla. Hi budget chung in Chin company pahnih nih khan (meng) 5 chung veve cawh ding in tender an ngah i atu hi an cawh cuahmah liopi a si.\nHi kong he pehtlai in tender a ngahtu Rung Family Company in Director Pu Chum Ling cu The Chinland Post nih pehtlaihnak kan tuah i atu bantuk in a chim.\n“Hakha-Gangaw lam a rawh tik caan i Kawlrawn le Hakha pehtlaihnak ding cangkep lam caah Vice President Henry Van Thio tawlrelpiaknak thawng in Hakha-Tiphul-Taungkhayan lam chunhnak caah budget kan ngah. Atu hi Rung Family company le Daisy Chaing company nih ks. sing 2600 veve in khan (meng) 5 chung veve chunh ding in tender kan ngah. Tender ka ngahnak hi Rinte khuataw in Dong ral tiang khan 5 chung a si. Atu hi Rinte khuataw in Dong ral tiang khan 5 chung cu motor duh tawk in a kal kho cang. Ks. sing 2600 in tender ka ngahmi ah hin Yepun le luti luannak telhchih in lam hi pe 20 kau a si lai. Yepun le luti luannak cu kan tuah kho deuh rih lo” tiah Pu Chum Ling nih TCP ah a chim.\n“Hakha-Rinte in Haiphai le Taungkhayan lam hi Kawlrawn he i tlawnkainak lam lawng si lo in Hakha,Thantlang nih fawite in facang kan phorh khawhnak ding a tha bikmi lam a si lai. Tiphul le Rinpi kar lam hi lam hlun a si nain a hliap tuk i ti a tam caah lam a har deuh. Cun pe 12 lam lawng a si rih. Tiphul le Rinpi kar hi lung i phah kho colh sehlaw a tha” tiah a bia peh ah a chimchih.\nRung Family nih a chunhmi Dongral in Haiphai karlak khan 5 chung hi Daisy Chaing company nih a tuan cuahmah lio a si ve. Khan 2 chung hrawng cu a lim ve cang tiah kan theih. +++\nPrevious Thantlang BEHS No.1 Ah Zohchunawktlak Siangngakchia Pahnih Laksawng Peknak An Tuah\nNext Thantlang Pengtlang Pumpululhchuih Zuamnak Le Chin Miphun Ni An Peh Lai


US Bawmhnak $ 2000 kong a Linsa tak tak than Cang – Kawltu Team\nUS Bawmhnak $ 2000 kong a Linsa tak tak than Cang\nDecember 29, 2020 Amon Ka Si\nDemocrats party nih US um tax pekmi, minung pakhat cio nih US $2000 ngah ding in anmah party nih an control mi House [ Pyithu hluttaw] ah bill thar an chuahpi i, tu zanlei ah an pass hnu ah Republican nih an control mi Senate [ Amyotha huttaw ]ah an kuat.Senate hruaitu hna nih Senate floor ah an chuahpi le chuahpi lo ding a fiang rih lo. An chuahpi hmanh ah an pass lai zumh a um lo. Republican nih $2000 tiangtiang pek ding hi an duh lo, zeicatiah US National leiba hi $27 trillion reng lo a phan cang caah US citizen minung pakhat nih kan ngeihmi leiba hi $220000 renglo cio a si cang caah a si.\nJanuary 4 ah hin Georgia state ah Senate minung pa hnih thimnak a um. Mah ruangah democrats pawl nih hmak laak duh ah bawmhnak $2000 pek ding hi an chuahpi than mi a si lai tiah zumh a si. Republican nih minung pakhat an laak khawh ahcun Senate an control khawh rih lai. A pahnih in an sungh sual ahcun Democrats nih house le senate a control te lai caah tihnung ngai a si.Trump nih min a thutmi $900 billion chung i a tel cangmi Second Stimulus $600 cio hmuh dingmi kha cu ninga ni [ Friday ] hrawng ahcun direct deposit in nan bank cio ah a phan lai tiah zumh a si. Source: Salai Lairamthang\n← Trump hi Pathian nih a Thim sualmi a si tiah Laipa Van Tum nih a Phuan\nZualko: Lo vahnak ah thing nih a huai caah a hmun lila ah nunnak liam →


AN DAWTMI AN FAPA RUAK CHUNGKHAR NIH AN HUM KHO LO, KHUARUAHHAR THIL – The Chinlung Post\nVawlei cungah thil atlung ballomi, Coronavirus zawtnak ruangah a tlungmi hna cu tthenkhat caah cun tuar in khawh ahar ko lai. Hi zawtnak hi minung ruah loning bangin thil akalter mi zawtnak asi i, minung cungah a tlung ballomi hna cu khuaruahhar in vawleipi ah ahung cang, Thil a cang ballomi Coronavirus ruangah atlungmi hna atanglei bangin an si.\nCoronavirus zawtnak in Ismail Mohamed Abdulwahab, Brixton kum 13 asimi cu aliamcia Cawn Nikhatni ah khan a nunnak aliam. Asinain a ruakvuinak ah a chungkhat pakhat hmanh nih an telpi kho lo. Achuahpi a unau hne le hringtu a nu hna cu coronavirus zawtnak in an zawt caah zohkhanhnak tangah an um caah an dawtmi an fapa ruak an hum kho lo.\nCoronavirus zawtnak ruangah Guam lei ah dinhcaan ahmangmi US Aircraft Carrier i, USS Theodore Roosevelt captain asimi Brett Crozier cu a rian dinhter asinak cu Acting US Navy Secretary Thomas Modly nih thanhnak atuah. Aruang cu Covid-19 ruangah Navy rianttuantu minung zeimawzat nih an tuar caah asi.\nHi konghe pehtlaiin Pentagon ah thawngthanhnak an tuahmi cu a thlithup in chuahter ti asi, Rian a chuahnak thlahnak cu Navy rianttuantu hna nih an thlah ti asi. Coronavirus ruangah Spain ah a thimi an tam ngaingai nain Spanish Fortress Town pakhat, Zahara de la Sierra, Andalusian Countryside tlangcungah a ummi cu pehtlaihnak an kharpiak dih hna.\nVawleicung hmunkip kaakip ah an khar dih nain An khua ukuk Mayor Santiago Galvan nih khualuhnak hmun nga chungah hmunkhat lawng a on. Khuaruahhar ngaingai asimi cu hi khua ah hin minung thong khat le zali an um i, Coronavirus zawtnak angei mi minuung pakhat taktak hmanh an um lo tiah an chim.\nTuluk minung pakhat a simi Guo timi kum 29 asimi cu Europe ram ah a tlawng nain a thuhnawh i, ka tlawnglo tiah aa pheh. Asinain Coronavirus zawtnak nih aphak or atlunh i, zohkhanhnak tangah a um cuahmah lio asi. Amah hi a sining vialte police sin ah aa chim duh lo. Curuangah police nih kumkhat le cheu thongthlak dingin biachahnak an tuahpiak.\nHi zawtnak Coronavirus zawtnak konghe pehtlaiin a um ballomi a ummi khuaruahhar thil asimi cu Germany ramchungah Coronavirus ruangah minung aa chok hlenmi vialte hna cu pe 5 den in nan i hlat lai tiah nawl an chuah. Hi phunglam a zul lomi hna cu Euros 500 dantat an si lai tiah an chim.\nKA PU CU DR NU ZUUN IN A ZAW DENGMANG MASK ZONG A HMANG LO


Lufah, Thadih le Zaan Hngilh Khawh Lo Na Hman Ahcun Hi Bantuk Tirawl Hna Hi Ei Hna – Lai Holh News\nRian faktuk in ttuan i, thabat tuk tik zongah lufah, thadih le zaan hngilh khawh lo hi a chuak ttheo. Asinain Magnesium le vitamin K det bau zongah hin lufah, thabaat le zaan hngilh khawh lo zonghi a chuak tawn.\nMagnesium det hi kan taksa caah a herh taktakmi a si. Kan eimi tirawl in thazaang a chuah ter pinah, proteins det ah a thlen. Cu caahcun lufah neih zong a damter. Takpum chungah Mg (magnesium) det a bau asiahcun zaan hngilh khawh lo le lung zawtnak ngeih zong a fawi te.\nMagnesium det hi zeibantuk tirawl ahdah a tam bik tiahcun ; Hinnuhnuai, thlaici phun, Changreu, ngasa, sa a phunphun, tthawpet tlai tbk,. hna ahhin tambik an um hna. Vitamin K zongnih hin thichuah zawtnak a khamh pinah thahri pi caah ngandamnak a pek. Ruh pawl a fehter hna i, enzyma zawtnak zong a khamh khawh ve.\nVitamin K cu; piat hnah, hinnuhnuai hnah, kazunhnah, kawpi hlum, hmakphet, anttam dong le olive chiti tbk,. hna ahhin an tambik. Vitamin K le Mg det a ummi tirawl a caan hman tein na ei khawh a siahcun lufah, thadih le zaan hngilh khawh lo na hmang ti lai lo. MyMeadia Myanmar\nThluak Tthat Na Duh Asiahcun Hi Bantuk Tirawl Hi Ei Ve Hna\nSam A Pong Tukmi Hna Nih Kokek Sii Hmangin Dam Ter Hna Usih\nThadam Tein Ihngilh KhawhNak Dingah Zeidah Kan Tuah Lai\nKum (4) Lawng A Sirih Nain,Tar Muisam A Kengmi Hngakchia Pate


Trump caah thawngtha bak si ko; Trump ka vote lai lo titu W. Bush tupa nih Trump ka vote lai a ti cang\nUSA politik cu ngai a nuam chin lengmang cang ko. President Trump a dirpi ding mi an vun chuak thluamah cang ko.\nPresident Trump nih USA ram a dawtning le USA ram caah rian attuan ning a thei fiangtu poah nih cu ka vote lai an ti cang ko hi.\nJeb Bush hi President a rak si cang mi W. Bush fapa a si. George P. Bush pa cu Jeb Bush kum 2016 ah President a cu ve mi, Trump nih a tei mi kha a si. P. Bush chungkhar lakah President Trump vote ka pek lai tiah a chim hmasa bik a si\nJeb nih a chim ning ah cun President Trump hi America le Socialism karlakah thatein rian a ttuan mi a si i, tu November ni 3 President Election ah vote ka pek hrim lai tiah a chim. President Trump dirhmun an hal mi kongah, Jeb Bush nih, a tha, a fiang ngai, Republican pawl i timning cu a tha thluamah ko tiin a leh hna\nJeb Bush nih a chim ning ah cun mah bantuk in Coronavirus ruangah USA ram a buai lio ah, tu cu economic a vun tha tthan cang i, thinphan ding zeihman a um lo. America le Texas zong a hlan nak in a thawn chin chin lai tiah a chim. Source- Foxnews\nBe the first to comment on "Trump caah thawngtha bak si ko; Trump ka vote lai lo titu W. Bush tupa nih Trump ka vote lai a ti cang"


PA LE PA A UAR MI VULEI CUNG MINTHANG HNA – Chin 11 News\nPA LE PA A UAR MI VULEI CUNG MINTHANG HNA\n1. COLTON HAYNES hi pa hi milar pakhat a si i, Entertainment Weekly, May 2016 ah khan biachim an sawm i, cu ah cun nudok padak (gay) a si nak kong a chim. tuah hin cun JEFF LIFTHAM he an i um i nuam ten khua an sa tti.\n2. Big Bang Theory Star JIM PARSONS hi interview journalist pawl i an tuah nak ah, a si ning tein nudok padok (gay) a si nak cu a chim. May 2017 ah khan Toda Spiewak he an i um.\n3.TIM COOK (APPLE CEO) hi Business hlawhtling mi a si i, (gay) ka si nak nih hin thil ak tuah mi ah hlawhtlin nak a ka pek tiah a chim. Gay ka si hi ka hmai hngal i Pathian i a ka pek mi sinak sunglawi bik miah ka chiah a ti.\n4. SAM SMITH hi 2012 khan lar hram a thok i tu ah cun vulei cung milar pakhat ah a hung cang i, 2014 ah khan Grammy Award voi 4 a hmuh i, Model minthang Jonathan Zeizel he an i duh nak kong a chim.\n5. WENTWORTH MILLER, Prision break i Michael Scolfiled i a cang mi pa kha si i, gay a si nak kong cu interview an neih nak ah a chim. Russia i an sawm nak zong ah ka kal lai lo, a ruang cu gay pawl zei i a rel hna lo ruangah tiah a chim.


Malaysia Um Mi Caah Thawngttha: Tu Zing Ah Malaysia UNHCR A Lu Bik Nih Leh Nak A Rak Tuah Cang – Chuncha News\nRalzam pumnak kong bia hal nak ka tuah mi cu tu zing ah Malaysia UNHCR a lu bik nih leh nak a rak tuah cang . Kei mah nih ka hal mi ah cun nizan ah Chin mi biakinn on than nak ding caah Ministry of National Unity lei nih zul ding mi SOP an rak ka kuat mi he pehtlaih in UNHCR lei i ruahnak ka hal hna. UN lei nih an ka chim mi cu biakinn kong cu kan mah kan rian a si lo i cozah nih chuah mi nawl tu kha zul ko u tiah an ka let. Cozah he long in a pehtlaih mi a si caah UNHCR lei nih cu yes or no ti le zulh ding mi phunglam kan chuah kho lai lo. Nan mah tein in ralrin tein cozah phunglam tu kha rak zul ko uh tiah an ka leh.\nA suallam cu Malaysia um Chin mi biakinn on than kho a si cang ti nak a si. Na tein, kan on than tik ah thei a herh mi hna pawl cu SOP zul hrimhrim ding kha a biapi ngai. Biakinn chung ah social distance nan tuah lai i a tlum ti lo mi cu inn ah tin ding a si ko lai. A hlan a rak i pum tawn mi milu cheu thum ah cheu khat hrawng in thawk hmasa sisehlaw a tha lai. A lut nak kutka ah min tial nak le thermometer chiah in upa lei nih tuanvo lak an hau ko lai. Min cazin le phone number pawl biakinn chung lut lai ah tial hrimhrim a hau lai. Music tu kha cu thang tuk lo in tuah rih sisehlaw a tha lai. Pum dih ah biakinn hmai hawi le kom hngak in a bu bu in um lo ding. Pawngkam i complain an tuah sual ah cun zei ti hmanh tuanvo lak kho a si ti lai lo.\nNote: Biakinn luh nak ah kut tawlnak ( Hand Sanitizer) chiah hrimhrim ding. Biakinn chung caan ( Pumhnak service)hman lio zong ah aa pum mi nih mask hman dih hrimhrim ding.Chin mi Pathian nih rak kan um pi ko seh!\nDawtnak he, ACR Chairman;James\na thawngpang kan rak nawlh ttha <<Kan innchung in a leng chuah tik ah hmur-kaa huh i huh ding. Kan i huh tik zong ah Ngandamnak Zung nih dingrep a ser ning tein i huh ding. Mibu in hnianghrawn lei siseh, Zaanglek (pumpululh telh) lei tuah siseh, Hakha Peng chung i tiva pawl ah ngahring dawi le ti i lio siseh, cun mizapi nih hman mi hmun nuam pawl ah mibu in um lo le tuah lo ding. Company le a dang chawletthal hna nih mibu in tuah mi thil zuar le thil phawtzamh nak tuah lo ding.Eidin dawr, rawl dawr le tamhnak dawr pawl zong Ngandamnak Zung nih nawl a chuah mi ning in dawr hon le zuar ding.


Ralkap Lei A Ttang Mi ,Film Star Zei Mawzat Cung Ah Hrem Nak Pek An Si Cang – Onlinenungak\nRalkap Lei A Ttang Mi ,Film Star Zei Mawzat Cung Ah Hrem Nak Pek An Si Cang\nA tu lio kawlram buai nak kongkau ah,ralkap lei i a ttang mi, Film star hna cu, an cungah hremnak pek an si cang tiah Myanmar Academy lei nih cun thong an thanh cang ve cang. Myanmar ram buainak ah mipi lei ttang loin dai tein a rak um sawhsawh mi Myanmar lemcangthiam minthang 7 hna cu an laksawng hngahmi Academy Award chuh piak an si tiah Academy laksawng petu phu hna nih cun an thanh.Hi an pek mi hna hi zewi tik tiang ti a um lo i, a herh ning in peh zulh asi lai .\nAn Chim ning ahcun kawlram buainak leiah mipi lei cawlcanghnak ah hmuh nan silo i nan hngah mi Academy laksawng nih hmuitinh mi mipi caah zohchunhtlak nan silo pinah mipi caah cathlah mi zong nan nei lo, biachimmi zong nan nei lo, Cubantuk cu mipi dirpi lo a si tikah tuni March 4 thokin Academy laksawng chuh piak than nan si pinah Myanmar zuknung pawlkomhnak phu ah zungzal hrangah phih nan si lai i nan thawngpang zeizong vialte zong hlonh piak nan si lai,” tiah an ti.\nKawlram Academy Awards laksawng an chuh than mi hna le hremmi milar 7 pawl hna cu Tun Eaindra Bo, Melody, Nandar Hlaing, Ye Aung, Soe Myat Thuzar, Soe Myat Nandar le Khan Si Thu pawl an si.Myanmar Academy Award nih cun Myanmar lemcanthiam pawl laksawng a chuh than nak cu pakhat tete in a thlah i Soe Myat Thuzar le Soe Myat Nandar te unau cu hmunkhat ah a thlah hna.\nLaksawng chuh piaknak a ruang bik cu mipi leitang in cawlcanghnak an neih lo ruangah a si.The Myanmar Academy Awards nih cun hi thil hi a sawhsawh a silo i, hmailei zongah mipi lei Ttang lo mi pawl cu an laksawng chuah piak than an si thluahmah lai nak zong mipi sinah thawng an thah chih. Credit : The Myanmar Academy


Dr. Mohsen Fakhrizadeh Hi Bullet Proof Motor A Cit Ko Nain An Thah Khawh Ning A Si. An Thah Ning Cu A Turu Bak Ko. – The Cherry Par\nDr. Mohsen Fakhrizadeh cu Bullet proof Motor a cit, Security motor 3 nih an congh ko bu ah zeitin dah an thah khawh ning a si? Iran nuclear scientist Mohsen Fakhrizadeh cu November 27, 2020 ah motor in a kal lio ah an kah i sizung ah an tlikpi nain sizung a phak hnu in a thi. A citmi Motor hi Meithal kuan nih teih lomi (Bullet proof) asi leng ah Security motor 3 nih an zulhpeng nain a luat kho lo caah vawleipi khuaruahhar in a tuah hna.\nHi thawngpang hi atu lio vawlei cung a linsa taktak liomi thawngpang pakhat a si. Vawlei lei mifimthiam sang hna nih an chimning ahcun, Remote-controlled weapon an hmang. Nissan motor ah an chiahcia i, farlong 5 hrawng a hlatnak in an control khawhmi a si. Mohsen Fakhrizadeh Motor cu bullet proof asi i a motor an kah mi cu a theih lo caah a chuak i a zoh. Cu lio ah cun Lam pawng ah a dir mi Nissan motor ah an chiahmi meithal in an kah i Nissan motor zong cu a puak beh, tiah thawng theih a si. Iran nih hin Mohsen Fakhrizadeh hi mipi sin ah an langhter tuk lomi special minung pakhat a si. University professor sawhsawh lawng in mipi nih an theih, tiah vawleicung thawngzamh ngan pawl nih an langhter. Asinain Iran nuclear project cu amah nih a tlaih dih caah Iran caah cun a biapi taktak mi minung a rak si. Cu ruang zong ah cun security tha taktak in an lak pengnak zong asi. A thih hnu in cu Iran caah a nunnak a pe mi martyr asi tiah an conghlawmhmi cu vawleicung a thang dih manh.\nVawleicung ram thancho cio tampi nih cun, Israel nih a thah ko lai, tiah an ruah cia cang. Isreal nih hi pa hi an rak ngiatnak asau cang ti a fiannak cu, Isreal Prime minister Benjamin Netanyahu nih 2018 Iran nuclear kong a chim lio ah Mohsen Fakhrizadeh cu a min hlir bak in a rak chim bal cang tikah Israel cu vawleipi nih an zumh ti hna lonak a si. Tu kum chungah US nih Iran nih an bochan taktak mi Ralbawi Qasem Soleimani zong an rak thah. Iran nih cun lehrulhnak fakpi kan tuah lai tiah an ti. Israel Prime minister Benjamin Netanyahu nih cun Mohsen Fakhrizadeh thihnak kong ah kanmah zeihmanh kan thei lo nain hihi Iran caah ningzah awk ngai asi tiah a chim chih. Israel Prime Minister Benjamin Netanyahu nih vawleipi theih in Iran Nuclear project tlaihtu Mohsen an thahnak kong nak a chim phuanmi zong a mak taktak khi a si.\nThawngpang dang relchap lo cu a pam tuk. Iran Nuclear Scientist Dr. Mohsen Thah Asi. Iran Nih Israel Mossad Thah Ah An Puh. Vawlei Cung A Buai Than. Iran nih an i bochan tak takmi Nuclear Scientist Dr. Mohsen Fakhrizadeh cu Nizaan 27/11/2020 Friday ah khan, Iran ram khuapi Tehran pawng Absard Highways ah a ho ti theih lo hriamtlai Mi 5 nih meithal in an kah i, Siinn ah athi.Akalpi mi Car pakhat tu cu, Micro bombs hmangin an puah.\nIran Defence Minister Amir Hatami nih cun Dr. Mohsen hi Israel Spy MOSSAD agents pawl nih an thah mi asi ti’ah Tehran News ah a chim. Iran Top Religious leader Ayatollah Ali Mamoh Khamenei le President Hassan Rouhani nih cun Israel cu ceicikcek in kan Phomh ve lai ti’ah Nizaan khan UNO Secretary General Mr. Antonio Gutteres sinah an lunglawmh lonak an chim pinah Iran TV ah an phuang cawlh.\nIran nih hin Nuclear Warheads kan siam khawh ah cun, Israel khuapi Jerusalem hi test nakah ka kah hmasa bik lai ti’ah Iran Top Religious Leader Ayatollah Khameini nih a rak i hrocer lengmang cang.\nUNO Chief Antonio Gutteres nih Vawlei cungpi ah thawng a thanh hnu ah,Israel Prime Minister Benjamin Netanyahu zongnih vawleicung Israel Embassy vialte ah i ralring nak thawng a thanh dih cawlh. US raltuk lawngpi ( Aircrafts Carrier) NIMITZ cu Persian Gulf tipi lei ah Nithum Ni Wednesday ah khan US nih an rak thial diam cang. Zarh hmasa Sunday ah khan, Israel Premier Mr. Netanyahu cu a thlithup in Saudi Arabia khuapi Riyadh a kal i, Saudi Prince le Foreign Minister Mohammad-Bin-Salman he an i tongi,Iran kong le US President ding kong zong an i ceih ti’ah Israel N-12 News nih a chim. US Secretary of State Mike Pompeo riantuan nak thawngin, UAE, Bahrain, Sudan le Saudi Arabia hi Arab ram chungin Israel he hawikom ah an i siam cang hna. Hi ram pawl nih hin Iran cu an rem ve loh.\n← US Thimnak Aa Ningcang Lomi Kongah Minung Pathum Nih An Chimmi\nUS Thimnak Kongah Thil Dik Lo A Ummi Cu A Phuan Than Cang. →


Dawt Hlei Tlem nih Naomi hla Live Bak in a van Phomh Cang – Salai Kawltu\nDawt Hlei Tlem nih Naomi hla Live Bak in a van Phomh Cang\nKum 9 te lawng a simi kan fanu/kan farnu Dawt Hlei Tlem hi hlasak a rak thiam hrim ko. A aw hi a mak kho tuk. Mah tluk lawmmam i aw that i aw tuah thiam cu dah! Hi nu te hi hlasakthiam tak tak ah aa chuah cang i hmailei zong ah thazaang petu tha a ngeih peng ahcun minthang i ichuahnak lam tampi a ngei tiah ka ruah. Tutan ah Naomi nih a rak sakmi hla a van phomh ve tikah a thiam kho tak tak hoi. Naomi Par Tha Sung nih ‘Ka mitthli’ timi hla a sakmi cu Dawt Hlei Tlem nih hin Live bak in Malaysia biakinn ah a van phomh. Video a tanglei bik ah a um lai.\nKum 9 te lawng a simi Dawt Hlei Tlem hmanthlak.\nHlasak a thiam kho tuk. A mui zong aa dawh.\nKum 9 te lawng a si nain hitluk aw that khawh cu a mak ko. Pathian nih damnak pe se law hmailei pi tiang hlasak lei ah biatak tein kal se law ti duhnak nganpi ka ngei. A mui zong aa dawh i hlasak zong a thiam. Amah kum thi ahcun chin mi lak ah hlasakthiambik a si men lai. Naomi hla a saknak cu a tangleibik ah a um lai.\nA karlak ah capar kan van langhter chih lai aw. Bethsy nih Love Song Sual le Sual lo Kong a Phuannak kong hi na rel bal maw?\nBethsy nih Love Song Sual le Sual lo Kong a Phuannak kong hi na rel bal maw?\nBethsy hi zohchun awk tlak hlasakthiam tak tak pakhat cu a si. A nun hi aa dawh tuk hringhrnang. Naite Pasal a ngeihnak zong ah Pathian nih a cawisan ti u si law kan palh lem lai lo. Lai mi zong nih kan buaipi ngaimi cu Love Song kong hi a si. Love Song sak hi Sual a si maw? A poi maw? ti hi mi tampi biahalnak a si tawn. Hlasakthiam Bethsy zong nih hi kong ah fiang pup in a langhter ko. Love Song sak i sual a si maw? A poi maw poi lo tiah biahalnak cu tha tak tak in a leh khawh. Nang zeitin dah na ruah ve? Na cohlang kho lai maw?\nBethsy nih cun hi ti hin lehnak a tuah ‘Keimah ahcun Love Song satu nih Love Song a sak cun an duhthimnak a si. A Love khi a sualnak pakhat hmanh a um lo. An duh cun an sak khawh. Asinain keimah ahcun van ti ning law….\nPathian ngeitu ka si cang caah le Pathian nih a ka dawtnak chim cawk lo vialte hi kaa fian tuk tikah Amah thangthat lo kho lo ka si cang. Cucaah Love Song sak aa manhmi ka si lo i Pathian le a ram caah nun pumpaluk ipe dingin ka duh le a si ko. ( a peh rihmi cu..)\n‘Love Song a sami an um cun rak sa ko hna seh sualnak a si hlei lo. Asinain thil pakhat keimah ah ka experience mi hi chim cu ka duh. Love Song biatak te i ka ngaih caan hi a um tawn ko. Cu lio ahcun…Love Song tam deuh ka ngaih deuh paoh khin.. ipheh lo tein ka thlarau nun hi a niam deuh hrim hrim ko. Keimah hi zumhnak kong ah ka niam deuh hrim hrim.\nCucaah Pathian hla tam deuh ka ngaih deuh paoh ah ka nun hi a cawm deuh hrim hrim. Zumhnak lei ah sang deuh ah a ka chiah deuh ko. Cutikah keimah nih theidan khawhnak ka ngei ko.’ tiah biahalnak cu a leh.\nKum 9 te lawng a simi Dawt Hlei Tlem nih Naomi hla a saknak video cu a tanglei ah a um lai.\nTutan ah Naomi nih a rak sakmi hla a van phomh ve tikah a thiam kho tak tak hoi. Naomi Par Tha Sung nih ‘Ka mitthli’ timi hla a sakmi cu Dawt Hlei Tlem nih hin Live bak in Malaysia biakinn ah a van phomh. Video a tanglei ah a um lai.\nDawt Hlei Tlem nih Naomi hia a saknak video. A thiam khawh ning hi. Hi video hi pumhnak tuah lio i a sakmi a si. Live a si bantuk in video zong hi a fiang lo i a aw zong hi a fiang lo. Asinain hlasakthiam a si nak a aw tuah cu a tlau hlei lo a thiam kho tak tak si.\nDawt Hlei Tlem nih Mirang hla a saknak hi teh na zoh bal maw? Miphun dang pawl an lau ko hi teh.\nYou Raise me up ti bak a van sak ciamam cu miphun dang vialte cu an lau kho tak tak. A aw hi a rak tha tuk.\nVideo Credit: Lai Kam Thang\nPrevious Post:US President Donald Trump nih US ram Pemnak (immigration plan) a Phuan Cang\nNext Post:Ralhang Misual Osama Bin Laden nih Sheffield United £3million bak tangka a Bawmh Hna


Rakhine in Chin chungkhar 700 Magway ah zaam tim, chungkhar 100 zaam cang | THE CHIN EXPRESS\nRakhine in Chin chungkhar 700 Magway ah zaam tim, chungkhar 100 zaam cang\nRakhine state, Ann peng um Chin chungkhar 700 hrawng cu Magway region lei ah zaam dingin timhtuahnak an ngei i chungkhar 100 cu an zaam cang, tiah kan theih.\nMyanmar cozah ralkap le Rakhine hriamtlai AA ral a zual chin lengmang ruangah Ann pengah chan tampi a um cangmi Chinmi hna cu ralzaam dirhmun in an um peng. Mah ruangah atu bantukin Magway region lei ah zaam (peem) lawlaw an i timhnak asi.\nAsho Chin mino hruaitu Salai Ro Maung nih, “Ann peng lei in inn 700 hrawng nih kanmah Magway lei ah peem dingin a kan pehtlaih. Kanmah zong nih ka lei hin hmun kan kawl cuahmah lio asi,” tiah a chim.\n“An umnak lei cun ral a um ruangah um zong an ngamh ti lo. Cun mino pawl zong an tlaih lengmang hna caah an thinphang tuk i ka lei hin mino tamtuk an rung phan cang. An khua cun upa le tar lawng an taang cang,” tiah a chim.\n“Ann pengin Magway region Ngaphe peng lei ah a peem cangmi Chin chungkhar 100 leng cu, Hmunhma Kawltu Committee kan dirh i khuate pakhat ah inn 5 in inn 10 kar tiin khuate kip ah kan chiah hna.\nNLD cozah nih a bawm duh hna lo\n“A rung peemmi hna kong cu cozah sinah thawng kan thanh ko nain atutiang zeihmanh an bawm rih hna lo.\n“Kan hnu lei zong khan peem aa timmi minung 100 hrawng kan bawmh hna. Voi 3 tiang cozah sinah thawng kan thanh cang nain zeihmanh an bawm hna lo. Hika ah ummi Chin Siangngakchia Bu cheukhat le adang zatlang bu cheukhat nih kan tawlrel peng hna.\n“Ann peng in peem aa tim rihmi chungkhar 500 hrawng zong atu hi Magway region i Mindung lei ah khua tlakpiak hna dingin kan timh lio asi.\n“Tu hnu ni 4 hrawngah rawl kan va pek pah hna in Magway lei ah peem a duhmi min cazin kan lak pah lai. Min cazin kan lak khawh cangka in cozah sinah ca kan ṭial lai. Kan ṭial cangka in hmun kan kawlpiak cangmi hna ah kan chiah hna lai kan ti,” tiah a chim.\nAA le cozah ralkap ruangah Rakhine state ah ralzaam an karh chin lengmang tiah kan theih.


MINUNG 100 RENGLO A RAK RAMI RALHRANG KAWLRALKAP KIA NIH AN KAH HNA – The Chinlung Post\nKIA nih ralhrang kawlralkap minung 100 renglo an kah hna.Doh Phung Yan khua pawngah ralhrang kawl ralkap le KIA karlak ah kahdoh nak achuak tthan. Tuni June thla ni 3 zinglei ah Moe Mauh peng Doh Phung Yan khua pawng ah ralhrang kawl ralkap le KIA karlak ah kah doh nak fak piin a cang tiah theih asi. Tuzing ah ralhrang kawlralkap hna cu,\nNuamlanh khua lei panh in Motor lam piin an rak ra hna. Ralhrang kawlralkap lei hi minung zakhat reng lo an si hna. Ralhrang kawlralkap hna cu Doh Phung Yan phak hlan meng 3 a hlat nak hmun ah KIA nih an kah hna tiah khuami pakhat nih a chim. Nazi 2 chung an I kap cang. Atu tiang an I kap rih. Ralkap lei nih hriamnam ngan an hman mi thawng zong theih khawh asi.\nKIA lei nih lam ah an bawh hna i, an kah hna caah ralhrang kawl ralkap lei a thi mi an tam lai tiah a peh chap. An I kahning a fah caah kap hnih lei in hliamhma atuar mi an tam ko lai. Asi nain ralhrang kawlralkap lei an tam deuh lai tiah khuami pakhat nih a chim. Alawbum tlang tangah a ummi Doh Phung Yan ah I kah dohnak a um lo nak hi ni 10 hrawng a si cang nain tuni thok in kahdoh nak a um than hi a si tiah theih asi.\nThawngpang Dang: Apoi taktak Ralhrang Kawlralkap kahnak ruangah a thi mi Tabawh khuami nu pahnih ruak cu lak khawh asi lo. Hta Wei peng Tabawh Seih khua mi Ma Aye Cho le Daw San Po hna cu ralhrang kawlralkap nih an kah hna caah an nunnak aliam. Culawng siloin an ruak zong kan la kho rih hna lo tiah tantak mi chungkhar hna sinin theih asi.


HomeTHEIHTLEIMirum pa Jack Ma nupi bia an hal mi aleh hna cu ,,, uar aum tuk …. Na pasal muichiat , rum lo zeitindah na duh ?….Fimchim tu\nDuh/dawtnak kongah Interview an tuah mi Jack Ma nupi nih aleh mi hna ..... An hal mi " Jack Ma hi amui rak chia ,,, zeiruangahdah na rak i thim ,,,,, teinak ahmuh hlan ahcun siangiin cachim sya ,,,, tangkaa ruangah cun na rak ithim lai lo .... Zeiruang bikah asi ,,, theih kan duh ko "\nAn nu nih cun fawi tein a leh hna " Jack Ma hi amui rak chia ko sinain arian ah azuam , atuahnak ah fimhrin tein atuah , tuah khawhnak angei ,,,,, teinak hmuh nak dingah azuam tuk ..... nunnak caah amahkhan asi ,,, cucaah asining hi atak in langh ter ka duh caah asi " tiin a leh hna .\nTuchan mino cu duh/dawtnak kong ah palh atam ngai cang... Zarh khat ah voi thum tin movie zoh ,,,, duhmi ei .... dangh khawh deuh mi poh uar, tunu cawk piak tibantuk hi duh/dawtnak ah ruah asi . Mi hmai ah i kuh , hnamh hi duh bik ah ruah asi .\nFim thiamnak nakin muisam hi biapi ah chiah deuh asi . Atak ahcun duh/dawtnak cu chungkha bantuk asi .... harnak , nuamhnak , mitthli le nihnak , teinak , sunghnak karlak ah aum zungzal mi asi .\nZei Company hmanh phanat tuahkhat cu Dollar taan leng pek an siang lo ... Akung cin lo ahcun athei ei kaw si lo ,,,, nu nih na bawmhchanh lo cun teinak hmu mi pa kha i ruahchan hlah .... Ready made cu zeihmanh an tha lo .


MIFIR KAN TI MI CU - Hakha Times\nMIFIR KAN TI MI CU\nMifir cu fir duh le thah duh le hrawh duhah a ra tiah Bible ah kan hmuh ( Jn 10 : 10 ). Minung nih mifir kan ti mi cu mi inn baoh i mi thil fir piak mi le mi hngalh lo karah mi thil lak a hmang mi hna khi mifir kan ti. Cu bantuk in a fir mi cu mi zapi thinlungah phundang in a um.\nThawnginn tlak veve a si ko hmanhah fir ruangah thawnginn a tla mi khi ningzak thil ah tam deuh nih cun kan ruah mi a si.Mifir hna lungput cu, mah miak i mi sunghter nak, mah nun i midang thihter duhnak, mah lawmh i mi tahter duhnak, mah lawng pawkhim duh i midang paw tam ter duhnak ti te hna hi mifir hna an lungput a si. Phundang in chim ah cun mifir cu midang caah ruahnak pakhat hmanh a um lo, keimah caah, keimah kaa nuam le kaa lawm paoh ah cun a za timi ruahnak a si.\nNihin kan nunnak ah hin mithil cu kan va fir lo nain, kan thinlung ah mah ca lawng ah kan ruah i mi dang caah kan ruah lo mi hi mifir lungput a si. Cu bantuk lungput cu Jesuh a zul mi nih ngeih dingmi lungput a si lo i khuachia lawng nih a ngeih dingmi lungput a si.\nNan lungput cu Khrih nih a ngeih mi lungput siseh tiah Bible nih a kan cawn piak. Khrih nih a ngeihmi lungput cu, midang khamhnak caah mah tu thih, mah nunnak tu thih i midang tu nunter nak, keimah nakin midang i lawm deuh seh, midang nuamnak ding a si ah cun ka mitthli a tlak ko zongah a poi lo timi lungput a si.Cu lawng si loin toidornak, ngaihthiam nak, le dawtnak hna hi Khrih nih a ngeihmi lungput cu an si.\nHi lungput hna hi ngei kho ding cun a har tukmi a si. Daw Aung San Suh Kyi nih a chim an ti mi cu, ral that kan ti mi cu kuttum he zuan khi a si lo, a har ti theih ko buin tuah ngam khi ralthat a si a ti.Khrih nih a ngeihmi lungput hi zeitindah kan ngeih khawh lai ti hi Pathian fa a si mi nih cun an ruah nain, Khuachia fa nih cunzeitindah keimah miaknak caah ka ruah khawh lai ti lawng a ruat.\nKan mah nih cun mifir ka si lo kan ti ko hnga. Sihmanh sehlaw mi thil fir a hmang mi hna lawng khi mifir an si lo, mah ca lawngah ruah i Khrih nih a ngeihmi lungput a ngei lo cu mifir kan si ko.\nKAWLTUNG PHAK KHAWHNAK CAAH CUN\nPATHIAN NIH ZEITINDAH KAN HMU SEH TI NA DUH


𝐄𝐦𝐩𝐥𝐨𝐲𝐦𝐞𝐧𝐭 𝐒𝐞𝐫𝐯𝐢𝐜𝐞𝐬 𝐢𝐧 𝐀𝐮𝐬𝐭𝐫𝐚𝐥𝐢𝐚 𝐀𝐮𝐬𝐭𝐫𝐚𝐥𝐢𝐚 𝐂𝐨𝐳𝐚𝐡 𝐧𝐢𝐡 𝐫𝐚𝐦𝐦𝐢 𝐡𝐧𝐚 𝐫𝐢𝐚𝐧 𝐚𝐧 𝐡𝐦𝐮𝐡𝐧𝐚𝐤 𝐡𝐧𝐠𝐚 𝐒𝐞𝐫𝐯𝐢𝐜𝐞 𝐚 𝐩𝐞𝐤 𝐧𝐢𝐧𝐠 𝐤𝐨𝐧𝐠 – Chuncha News\n𝐄𝐦𝐩𝐥𝐨𝐲𝐦𝐞𝐧𝐭 𝐒𝐞𝐫𝐯𝐢𝐜𝐞𝐬 𝐢𝐧 𝐀𝐮𝐬𝐭𝐫𝐚𝐥𝐢𝐚 𝐀𝐮𝐬𝐭𝐫𝐚𝐥𝐢𝐚 𝐂𝐨𝐳𝐚𝐡 𝐧𝐢𝐡 𝐫𝐚𝐦𝐦𝐢 𝐡𝐧𝐚 𝐫𝐢𝐚𝐧 𝐚𝐧 𝐡𝐦𝐮𝐡𝐧𝐚𝐤 𝐡𝐧𝐠𝐚 𝐒𝐞𝐫𝐯𝐢𝐜𝐞 𝐚 𝐩𝐞𝐤 𝐧𝐢𝐧𝐠 𝐤𝐨𝐧𝐠\n𝗕𝗮𝗰𝗸𝗴𝗿𝗼𝘂𝗻𝗱: Vawilei cung ram hi pakhat le pakhat ai peihtlei ning a rang tuk le ram dang miphun hna Australia ram an rak pem chin lengmang caah rian hi a har chin lengmang kha 1996 ah bia tak tein ram miphun nih ceihhmai hram an rak thok. Cozah lei kam in ram mi hna nih rian an tuan i tax an pek lawng ah ram economic power kha a thawng lai ti kha an fian tuk ve caah 1998 ah Parliament pi nih ram mi hna rian kawl piak nak ding caah Cozah nih full bak in fund a pek mi employment service program cu an rak thok. An thok ka ah Job Services Australia tiah min an pek. Job Network ti zong in tam deuh nih an rak auh. 01 July 2015 in a min an thleng lawng siloin reform an tuah i JobActive Program tiah min an pek. Ni hin ni ahcun vawilei cung liberal democracy ram paoh nih hngar mi system pakhat pi ah ai cang.\n𝗦𝗲𝗿𝘃𝗶𝗰𝗲𝘀 𝗮𝗻 𝘀𝗲𝗿 𝗻𝗶𝗻𝗴 𝗹𝗲 𝗮𝗻 𝗸𝗮𝗹 𝘁𝗲𝗿 𝗻𝗶𝗻𝗴: Service a pe tu hna hi Cozah nih full in fund a pek hna. An thla hlawh ca tiang in a pek chih hna. Service a kal ter ning tu cu Cozah nih a tanglei bantuk hin an then. 1, JobActive (A dam i full-time in rian a tuan kho mi caah) 2, DES (Disability Employment Service) – Zawtnak, khawndennak le a ruang tampi ruangah full-time in rian a tuan khawh lo mi hna kha DES ah kal ter an si. 3, CDP (Community Development Program) –Australia ram ngeitu hna First Nations miphun hna khuate lei lam hlatnak a um mi hna caah mah program hi a ser. 4, Parents Next (Fa a ngei i an fa le kum 6 tang a si mi hna pawl caah ser mi program a si)\nMah Employment Service an ser thawng in hin kum khat chungah million deng mang kha rian an luh ter khawh hna ram economic pi kha tam pi a bomh. Sihmanhsehlaw, Cozah lei kam in minung pakhat peihtlai tein rian an tuan khawh nak hnga tangka tam tuk a hman. Service a latu (tender a tlaitu) pawl hna kha tangka tampi a pek hna. Abuaktlak in chim ahcun minung pakhat ah mah Cozah employment service chung a lut i kum khat chung training an peknak le rian an kawl piak nak caah Cozah nih mah service a petu hna kha service fee a pek hna. Rian an hmuh in kum khat chung tha tein rian an tuan ahcun mah service a petu hna kha kum khat chung zohkhanh man ah $15,000 – 26,000 tluk tiang khi an pek hna.\n𝗖𝗼𝘇𝗮𝗵 𝗻𝗶𝗵 𝗮 𝘀𝗲𝗿 𝗺𝗶 𝘀𝘆𝘀𝘁𝗲𝗺: Cozah nih rian a kawl mi hna chekhlet khawh nak le an cawlcangh ding mi ngiat thlainak caah Cozah nih tawlrel mi website a ser. Cu website cun rian kawl mi an cawlcanghnak vialte kha monitor an tuah dih hna. S𝗲𝗿𝘃𝗶𝗰𝗲 𝗮 𝗽𝗲𝘁𝘂 𝗵𝗻𝗮 𝗹𝗲𝗶 𝗸𝗮𝗺 𝗶𝗻 𝘀𝗲𝗿𝘃𝗶𝗰𝗲 𝗮𝗻 𝗽𝗲𝗸 𝗻𝗶𝗻𝗴: Rian an kawl piak hna. Rianngeitu (employers) pawl kha an peihtlai piak hna. Holh an thiam le skills an ngei mi cio hoih in epartment of Services Australia nih assessment an tuah hna i stream level an then hna.\nMah assessors a tuah tu hi psychologist le medical assessment training a kai mi an tam bik. Rian tuan bal lo mi kha work placement experience ngei ding an tuah piak hna. Thiamnak an ngei khawh nak hnga upskill tuah dingah certificate silo training a herh mi tete kha an kai ter hna Social Welfare a tawlreltu CentreLink agency le Service a petu hna kha neih niam tein rian an tuan.\n𝗭𝗲𝗶 𝘁𝗶𝗻 𝗱𝗮𝗵 𝗖𝗼𝘇𝗮𝗵 𝗻𝗶𝗵 𝘁𝗲𝗻𝗱𝗲𝗿 𝗮 𝗽𝗲𝗸 𝗻𝗶𝗻𝗴 𝗵𝗻𝗮 𝗹𝗲 𝗾𝘂𝗮𝗹𝗶𝘁𝘆 𝗰𝗼𝗻𝘁𝗿𝗼𝗹 𝗮 𝘁𝘂𝗮𝗵 𝗻𝗶𝗻𝗴 𝗮 𝘀𝗶? Mah Employment Service hi Australia ram ahcun rian har ngai ah chiah mi a si. Aruang cu rian tuan a huam he huam lo mi pawl he rian kawl piak le rian tuan ter kha an rian lian bik a si. Tender a hmuh mi organization paoh cu Cozah system kha direct in hmanter an si. Cozah nih tender a kal ter ning hna cu; 1, Cozah nih tender an auh tikah buu pakhat lawng pek dih ti phun khan a kal ter lo. A zuam ter hna. Area pakhat ah khan service a petu kha pahnih silo pathum tbk in a thim hna.\n2, An tender cu contract system in an kal ter. A sau bik kum 1 lawng a si. Kum dih paoh ah a thar in sok ter than lengmang ding in an ser. 3, Performance rating a ser piak hna. Mah cu STAR rating an ti. Rating an tuah ning cu –0 in +5 tiang a kal ter. +4 a hmuh mi khi cu an contract sauh ter lawng a si. 5 STAR a hmuh mi paoh paoh khi cu an contract a him. 4, Asinain, -2 a hmuh mi organization le area paoh kha cu contract a dih tikah an him ti lo.\nMah ti in pakhat le pakhat zuam cawh kho ding in Cozah lei kam in system a ser caah quality an control ning hi a tha kho tuk. Cucaah, Australia ram in Canda, England, Germany le Spain te hna tiang khi Employment Services lei kong ahcun an cawn piak hna. An chim hna. Lecture an pek hna kan ti lai cu. Australia lawng hi Cozah nih full in find a pek mi system a hmang mi kan si caah an thiam bik ti kha an pom ve. Japan zong nih bia tak tein Australian model hmang ve ding in timhlamh nak a ngei cuahmah ve ti a si.\nKawlram zong taxation system (tax peknak) ser khawh ahcun mah bantuk employment service system zong hi ser khawh a si ve te ko lai ka zumh. Ram mi kha rian an tuan i tax an pek lawnglawng ah ram a thancho bantuk in cu rian an tuan khawh nak ahcun Employment Service hi a rak biapi ngai ve mi a si. Note: Mah employment service kong hi cauk tampi in tial le Cozah policy papers ah tampi chung in a tawi fiang bik in cher mi an si. Credit: Sang Hre\nDr. Anthony Fauci Nih US President Le Vice President A Si Dingmi Joe Biden Le Kamala Harris A Phomh Bak Hna


Hakha Mipi Nih Uico Ralhrang Hna Cu An Ruak Le An Thla Rua He, Hel Ram Ah An Kal Ter Cang Hna. – Chintanbo\nHakha CDF nih MAH Uico ralkap pawl tam lak te an thah cang hna Hakha CDF unau hna hi mipi kan thazaang taktak an si. Nunnak le thihnak kar ah ral an do. Zantim le ruahsur lak ah misual MAH ralkap pawl an thio hna. An cawlcanghnak ah Pathian nih a hupphenh hna.\nAtu tiang ah cun CDF kan nau le an him rih caah Pathian kan thangthat. Kan inn cia ah mipi a kan sehtu Ram ui tamlak te an thah cang hna.Tianzan ah Cawbuk Gate cawng ralkap pawl an kah hna i misual ralkap 4 an thi. Zahan ah si than kaw Hakhathar lam 6 tonnak i mipi a bawhtu misual ralkap pawl an kah than hna i misual ralkap 4 bak te Hell ah an thlarau an kalter than hna.\nHma an batmi hna zong a tampi caah kan ilawm tuk. Tuzan zei a lawh rih lai. Kan unau CDF nih misual kutput ,.Hriamnam an chuhmi zong tampi a um ve ko. Mah belte a hmanthlak tar awk le mipi sin chim phuan awk tha lomi thil a si. Misual ralkap thahmi ruak zong online tar awk tha lo. Hi ruang ah mipi nih zumh lo in um ding si lo.


Ralkap pawl : anmah te nih thihnak lam an i thim, Vawleipi nih dawlh dih timh cang hna – Hakha Cherry\nRalkap pawl : anmah te nih thihnak lam an i thim, Vawleipi nih dawlh dih timh cang hna\nRalkap pawl : anmah te nih thihnak lam an i thim, Vawleipi nih dawlh dih timh cang hna.Min Aung Hlaing kuttang minung pawl nih zahan April 7 ah England khuapi London khuachung ummi Myanmar Embassy cu hramhram in an lak. Embassy ah caantling rian a tuan liomi Kyaw Sua Min a um lo kar bak ah a zung chungah an lut ko. Yangon Mandalay ah maw an ruah hnga.\nRalkap an thil tuahmi zoh tik ah Cakei mei tlaih bantuk si cang. Vawlei pi nih ralkap an thil tuahmi an cuanh cio lio pi ah atu bantuk thil tha lo an tuah cu an caah a poi taktak khi a si. Anmah te nih thih nak lam an i thim khi si ko.\nRam chung ah mi an thah le mi an kah hmanh ah kuan taktak kan hmang lo. Rubber kuan a si tiah an sual an i pheh.\nEngland cozah nih a zoh sawh hna lai lo. Tuluk le Russia nih an dirpi lenmi zong zeihmanh santlaih dawh si ti lo. An sual an thup kho ti lo.\nCucaah an duh duh lo zongah Cepa an co hau. An caah lam a pit. Thihnak lam an i thim ai. England cozah nih zeitin dah action a lak te hnga kan zoh lai.Credit-Tluang Ceu Thang\nCNA/F kong :Ral tuk le tuk lo kong le kah le kah lo kong cu ralkap a simi CNA nih an theih deuh ko lai caah CNA/F an cawlcang lo kan timi hi cu kan palh deuh men ko lai.


Chinram Caah Biatak Ten Thlacam Hna U Sih Tuhi, Helicopter Le Ralkap Motor Nih Chinram An Panh Cuahmah Lio – HRINGDILDEL LAIRAM\nSeptember 25 ,zinglei nazi 9 hrawngah kalaymyo Airport in a chuak mi Helicopter cu Chinram Tedim leiah a zuang i, September 24, zanlei zongah ralkap mataw 5 in Kalaymyo in Chinram an rak panh cang. September 24 ,zanlei i Chinram a kal mi Ralkap mawtaw 5 cu PDF Zoland nih Taingen phanh hlan Sozang ah an rak kah hna i ralkap 6 tluk an thi tiah PDF Zoland chungtel nih cun media sinah a thanh. Doawknak ruangah Sozang khuami pawl cu hmunhim ah an zam dih tiah Zomi Media lei nih an langh ter.\nPDF Zoland cun Ralkap mawtaw dang hnuzul in a kal mi Ralkap mawtaw 2 cu an kah i, minute 15 tluk an kah hnuah an taksa humhim nak ding caah an zam colh. I kahdoh nak ah cun, ralkap 6 tluk an thi i,PDF Zoland cu himdam tein hnulei kan panh kho than tiah chungtel minung pakhat nih cun a chim. Hmasa deuh i a rak kal mi Ralkap mawtaw pawl cu khuamuih hlan ah tidim lei an panh tiah lamcung i a um mi khuami pawl nih cun an chim.\nKhuami pakhat nih cun “Helicopter cu khawika lei dah a panh lai timi cu kan thei loh Tedim pawngkam hrawnghrang ah cun ai chok len ko i Ralkap mawtaw pawl zong khawika hmun ah dah umhmun an khuar lai zei an tuah lai timi cu felfai te in kan thei rih lo,” tiah Media sinah an chim.\nKalaymyo i a um mi pakhat nih cun “Tuini cu Kalaymyo in Helicopter chuak a tam i, khawika lei dah an kal lai timi cu kan thei dih loh Helicopter awn cu kan theih peng ko. Thlanglei laitlang le saklam laitlang ih a zuang mi an um tiin micheu nih cun an chim” tiah a ti.\nA tufang Chin ramkulh chungin Thantlang peng chungah CDF le ralkap an i thua cuahmah lio a si i Falam peng chungin ralkap le CNDF zong kan hnu zarh chungah Tibual pawngkam ah an rak i kap. Tedim peng chungah PDF Zoland , CDM le CDF tangtlang nih cun September ni 17 zingah 9Maing palik Gate an rak kap i palik 5 an thi tiah thawng an rak thanh.\n← Breaking News : Nungak Pakhat Faktuk In An Sualpi Hnu Ah An Thah\nRam Mipi Nih Hitluk I Fahnak Kan Ton Lio Canah Chinmi Chung I Hithil Kan Tuah Rih Mi Hi Cu A Poi Taktak →


Covid-19 Zawtnak A Ngei Liomi Nih Mah Sii-ai Hi Hrial A Herh Tuk Mi Si – The Cherry Par\nCovid-19 Zawtnak A Ngei Liomi Nih Mah Sii-ai Hi Hrial A Herh Tuk Mi Si\nCovid-19 Variant B.1.1.7 timi rungrul hi UK ram ah naite ah an hmuhmi coronavirus a si. A karh a ran tuk caah tihnung ngaimi a si an ti. Covid-19 virus nak in ichonh a fawi chinchin ti a si. Mah zawtnak a ngeimi an hmuhmi pa hi kum 20 hrawng mno a si. Khual tlawngmi a si lo caah zeitindah an chonhning a si timi hi biatak tein an kherhhlai lio a si. UK sii lei thiammi hna nih an chimnak ahcun mah zawtnak hi atu lio Covid-19 khamhnak sii i chunh ahcun ikhamh khawh dawh a si ko” tiah an ti. UK ah mah virus hi an hmuh hmasa bikmi a si caah UK ram ah luh le chuah biatak tein an kham lio a si ve.\nSenate Majority leader, McConnell nih President Donald Trump a duhmi le Democrats pawl nih house ah an pass ciami, US$2000 cio bawmhnak pek ding in an chuahpi mi bill cu vote thlak rih lo ding in a kham caah President Donald Trump nih a lungtlin lonak twitter ah a chim.\nPresident Trump nih “Republican party nih thil dik an tuah ding a si ko, $600 hi cu a tlawm tukmi a si, zeiti hmanh in an i za hrimhrim lai lo, $2000 hi approve an tuah hrimhrim ding a si ko, Big tech company (Google, Facebook le Twitter) pawl nih kan ram an fir lo ding le Democrats pawl nih vote an firmi hi kan zoh sawhsawh hna ding a si lo” tiah a tial.\nDemocrats hruaitu hna nih unanimous consent vote in fehter an duh nain McConnell nih a duh rih lo caah ceihmainak tuah hmasa dawh a si.\nDemocrats party nih US um tax pekmi, minung pakhat cio nih US $2000 ngah ding in anmah party nih an control mi House (Pyithu hluttaw) ah bill thar an chuahpi i, tu zanlei ah an pass hnu ah Republican nih an control mi Senate (Amyotha huttaw) ah an kuat.\nPresident Trump nih cun minung pakhat nih $2000 cio ngah kho ding in congress a fial hna. Senate nih an cohlan ahcun President Trump nih minthut lai tiah zumh a si. Asinain Republican nih an cohlan lai zumh a um lo. Democrats pawl nih hin Republican nih an cohlan lo ding theih ko bu in anmah control mi House (Pyithu hluttaw) ah an chuahpi i an pass mi hi politic ceihnak caah an hmanmi sawsawh a si lai tiah an zumh.\nTrump nih min a thutmi $900 billion chung i a tel cangmi Second Stimulus $600 cio hmuh dingmi kha cu ninga ni (Friday) hrawng ahcun direct deposit in nan bank cio ah a phan lai tiah zumh a si. Credit: Salai Salai Lairamthang\n← Governor Jared Polis Nih Ralrin Nak A Pek Cang Hna\nBreaking News: Joe Biden Caah Cun Lam Pakhat Hmanh A Um Ti Lo →


New York Governor Cuomo Nih President Trump Cu A Van Hro Bak Ve Ko – Chin 11 News\nNew York Governor Cuomo Nih President Trump Cu A Van Hro Bak Ve Ko\nNew York Governor Andrew Cuomo nih President Trump cu Federal Government nih an mah state lawng Covid vaccines, tlai deuh i, a kan pek a si ahcun Court ah taza ka cuai lai tiah a hro. The New York post nih “Trump a cozah nih an kal ning an tleng lo ahcun legal ringht kan hmang lai i, New York nih vaccines kan hmu ve ko lai a ti.\nPfizer nih Vaccines breakthrough a van neih ah khan New York Governor Andrew Cuomo nih, New York kan mah state nih a dang tein scientific panels kan tuah lai i, Vaccines hi tih a nung maw a tha taktak lai maw a dang tein kan buai pi khawh ko lai tiah a rak chim. A sinain tu ahcun Trump cu vaccines cu politics (ramkhelnak) celhnak ah a hmang tiah an than hi a si.\nCun Kan hnu lei ah President Trump nih New York cu Kakuaisii (Vaccinews) ka pe lai lo ati tikah New York hruaitu pawl cu thinphang thlalau in an um. Cucaah a tu tan ah New York Governor Andrew Cuomo nih a tu bantuk in a van chim ve hi a si. New York hruaitu nih cun hawi le rual tein a kan pek lo bak ahcun Trump cu taza ka cuai lai tiah a chim hi si.\nRelchap duhmi caah:- US president thim zaan ah khan Pu Trump nih swing state vialte ah ceilak a tei, vote 90% cung an rel cang hna. Democrat nih kan sung cang tiah an i ruah, Trump nih ka tei cang tiah mitku thaw ngai in a it. Trump nih a tei tuk caah election zohfeltu thiamsang tampi an khuaruahhar tuk cio.


Myanmar Idol Winner Esther Dawt Chin Sung Nih Hakha Ah Bawmhnak Apek. – The Chinlung Post\nMyanmar le Chin Idol Winner Esther DawtChinSung nih harnak tongmi Hakha caah bawmhnak a pek ve. Hakha Food Bank sinah Esther DawtChinSung nih Sing 4 bawmhnak a pek hna i; a lungput zong a langhter. Tulio Myanmar dirhmun le Hakha kongah Esther nih a lungput a langhtermi cu“Hakha Lung hi a fak tuk ee! Bawipa kan intuarnak kan philh piak hlah ” tiin a langhter. Esther DawtChinSung hi Yangon, Japan Embassy hmaiah duhlonak a rak langhter ve mi a si.\nRELCHAP: South Korea nih Min Aung Hlaing cu dantatnak a pek ve cang: South Korea nih ralkap he hnatlaknak an rak ngeihmi hriamnam i zuarhnak vialte cu a hrawh dih cang. Kawl ralkap sin ah zei bantuk hriamnam hmanh kan zuar ti lai loh. Cun Sipuazi lei zong in Korea nih Myanmar cung ah kan khuakhanmi vialte kha a thar in kan ceih tthan lai tiah thawng an thanh. Cun Korea ram ah a ummi Myanmar pawl Visa a dihmi zong nan lungre thei hlah uh. Nan ram a deih hlan lo kan ram ah umnak nawl kan in pek hna lai. Khua kan khan cuahmah lio a si ko tiah thawng an thanh.\nKhualrang tein Myanmar chuah tak dingin UK nih thawngthanhnak a tuah cang :Myanmar ah aum mi British pawl khualrang tein Myanmar hi chuak tak uh tiin tuni March 12 ah British Foreign Ministry nih thawngthanhnak a tuah. Ralkap nih May 31 tiang Airport a phih nain vanlawng a zuangmi a um tawn caah khualrang tein Myanmar hi chuah tak uh tiin Britist Foreign Ministry nih thawngthanhnak a tuah.\n“Myanmar nan chuah tak khawh lo ahcun Innchung ah i erh uh; a herh lo ahcun leng chuak hlah uh” tiin\nforhfialnak zong a langhter.Kawl ralkap nih meithal hmangin minung tampi a thah cang i; hmailei zong ah ttihnung ngai asi ti zong thawngthanhnak ah a langhter chap.


Aung La Nsang Anupi Cu Zangfak Tuk Asi! Aungla Nih Nungak Dawh Taktak Hein Biaruah Nak An Ngei – Chin World News Evening\nAugust 1, 2021 August 1, 2021 Salai Van World News\nAung La Nsang Anupi Cu Zangfak Tuk Asi! Aungla Nih Nungak Dawh Taktak Hein Biaruah Nak An Ngei. July 30, 2021 ah Aung La Nsang nih One Championship ah tuanbia thar tial hram a thok cang. Fak ngai in voi 2 tiang a sungh hnu, Championship taisawmh voi pahnih tiang a sungh hnu, July 30 ah aa thong tthan i ropui taktak in teinak a hmuh than hi asi. Tutan hi a mah hmailei caah a biapi taktak mi teinak a si.\nTutan teinak a hmuhnak kong he pehtlai in Media nungak aa dawh taktak mi nih interview a tuah, a biachim le biahal tu nu a bia hal ning zong uar a um ngai. Aung La Nsang cu One Championship ah Taisawmh pahnih Champion tu a rak si. A hohmanh a teitu an um ti lai lo ti lio ah le mipi nih an uartuk saling ah Reinier de Ridder nih voi 2 tiang bak a tei i a taisawm (2) ning in a chuh khawh. Cu caah Aung La Nsang cu Champion Taisawm a thar in dawi tthan dirhmun a hun si ve.\nJuly 30, 2021 lei aa phomhnak a simi Battle Ground hi a caah a biapi taktak mi asi. A mah zong nih hi Battle Ground tei khawhnak ding ah biatak tein kaa tim, a ruang cu ka caah ah a biapi tuk mi hmailei karhlan nak a si tiah nizaan ah a chim ve.\nAn hun i phomh taktak cu a Round 1nak bak ah Aung La Nsang nih Leandro Ataides cu fawi taktak in a tei hi asi. Aung La Nsang nih teinak a hun hmuh than tikah thatho ngai a si, lawmhpi phu taktak a si ko. Kawlram miphun dihlak minthat tertu pakhat a si nak a thar in a hun langhter tthan ti khawh zong a si.\nChungkhar Tha Tein Him Aduh Mi Cu Rak Zam Cang Ulaw Min Aung Hlaing Nih Timh Tuah Nak Angei Cang


Mizo pa nih ramhuai nungak thlamchung ah sualpi a timh i ni (2) chung bak cu pa cu – Onlinenungak\nHi kong hi a tawngtu taktak mizopa nih a chim mi chungin kan lak mi a si i careltu caah a rel nuamh deuh nak hnga ti in a tongtu bantuk in ka van tial ko lai. Hi thil ka ton lio hi 1987 um june thla khualum lio ah khan a si i hi lio ah hin kei hi j e ka tuan lio a si i phaileng in marpara hi kan bial a si ka ruantuan nak hmunhma bik a si. A sinain phaileng le marpara karlak hi motor lam a chia tuk i fur lebang ah cun motor hi khua karlak ahb a tang pah lengang i cunglei ka bawile zong nih hi hrawnghran hi keimahb kut ah an chiahmi a si ve fawn.\nHi ka hrawng i a um mi khuate ah hin cun an ka theih ngai ve i khua lum caah taklawng deuh angki hruk lemlo in cycle in kai chawh zogn hi a tam ngai nain mi an theithiam ve i soiseltu an um lem lo a zapi deuh hin an ka theihthiam i an ka dawt dih ti ning law ka palh lem lai lo. Ka um ka ah cun tuikuk nungak le cakma nungak pawl hi cu an muichia tuk ka ti theu tawn hna nain ka um a sau deuh ve cang i ka mit ah cun an i dawh pah ve cang ti in ka hmuh pahb khawh ve cang hna.\nChun nitlak ka rian ah ka buai peng i zanlei rian dih hnu i cakma nungak pawl heb an tikhur ah taklawng in a ho i zah ti um lo i tak van i kholh ti cu a nuamh nig ai phundang ngai ve. Tlangval bak ka si ve tik ah cakma nungak pawl van capo le ti hram cu a nuam kho ngai tawn . hmanthlak hi an uar tuk i camera chiate pakhat i ngeih ah cun nungak lei ah cun kan thlacham lo ti khawh a si.\nNikhat cu marpara khua ah hin ai thium mi an um caah rawlhrawn an rak ka sawm ve i khua lamhla a si lo caah rawl ei khawh in ka um nak khua ah muihlan ah kir manh dingin kai ruah nain, an phunglam ning in an khua ka pha cun an zupu an rak ka dir ter i a pin deuh i ka ruahnak leng in ka ri. Ka zu rit a dam deuh hnu tlun ka van i timh cun zan nazi 8 a rak si manh diam cang i khua muih cu a chah bak in a chah cang. An khuami nih cun tuzan cu riak lawlaw ko an ka ti nain riah cu ka duh ve lo i tlanval lio ah zan zog ah tlunkal pah ding a si ko ka ti i zan nazi 8 hnu cun ka umnak khua lei ah cun ka cycle te cun tlun kaa thawh.\nHi khua ka kalnak le ka um nak khua hi meng 8 hrawng aa hlat i lamthat ah cun chikhat kal a si nain zanmui lak le lamchia a si caah saungai kalhau ding in aum. Culawng silo in hi zan ah hn ruah asur chinchiap i lam a nal tuk caah ka zurit pah he cun si kaw lampi ah cun muilak ah voi tamnawn ka tlu i ka tho than i kal zai cu ka rel than lengmang. Ruah a sur chinchap lamnal chinchap muilak chinchap ah cun vanchiat ah ka cycle battary a rawk i lampi ah cun a ho bawmtu um lo nak hmun ah awlokchawng in ka taang.\nKa umnak khua ka phaknak ding ah hin meng 4 hrawng cu a duh rih i muilak i cycle mit lo ruahsur lak i meng 4 hrawng van kal rih ding cu a si khawh ti lo caah ruah han deuh ka hngak lai i kai thawh than te lai tiah lamchak lei thlam pakhat ka hmuh mi ah cun i dinh ta dingin ka kal. Cu thlan chung ka phak cun ka meittek cu ka van i thlam,chung in thing a um mi cun mei ka kau i ka taksa cu kai lumh. Ruah han cu ka hngak i zan nazi 11 hrawng a si ah ruah cu a hung han deuh cang i lampi zog a ceu deuh canglai i thawh than ning ka ti i thla chung in ka van tum i lampi lei ka cycle chiahnak lei ka panh ah cun lamkam te ah nungak pakhat muilak ah a rak thu mi cu ka hmuh i ka lau taktak. Zantlai hnu i nungak a mah pi lawng muilak i vanhmuh cu ka ning ti pah i ka khuaruah zong a har i tih pah ngamh pah cun a lei cu ka va panh.\nKa zoh i cakma nungak maw a si hnga tuikuk nungak hme ti zong ka thei kho lo. Hi ka khua hrawng nungak cu ka theih dih hna ka ti nain cu nu cu ka hmuh bal mi hrim a si lo. A hmun ah cun ka va neih deuh i hey! unau nu khawika lei kal ding dah na si tiah ka van chawnh i a ka let lem lo i tanglei lawng cu a zoh peng. Tha deuh in ka van zoh cu a mui a rak i dawh taktak i a thut bu hmanh siseh law a tanpor le a el hrawng attawk hrawng cu van zoh ah a ttawk a tha timi le a taksa aa dawh timi cu fiang tein ka hmuh khawh, zei bantuk hmanh siseh law a harsat nak hi ka sikhawh chungin bomhkhawh kai zuam lai timi cu a ho hnek haulo i ka thinlung ah a mah tein a ciasa bantuk a si.\nA mui zoh ah cun vai nungak khi a lo pah, “ka min cu sonali a si i pinei khua ah khin kal kai tim i ruah nih a ka den i ka kal kho tilo i ka van i dor ta ve” tiah aw nem te cun a van ka leh i duh a nung taktak. A mah lei cu ka van neih deuh i a kut i ka van tongh i a kik taktak, ee. Sonali na khuasik tuk ko hi teh, zeipoah a si ah thlam ah lut u sih law mei hna kan kau lai i na van i lumh ve ta lai cu tiah a liang ah ka kuh i tham lei panh cun ka hruai pah cun a tawk a tha maw ti theih duh pah cun ka kut cun a taw ttawk cu ka van muai pah i a ta ttawk cu a khal bak in a khal ko i ka lungthli tein kai lunghmuih ngai.\nCuti cun thlam chung ah cun ka luh pi i ka it ter i kei nih mei cu ka kau i sonali it ko na taksa a kik mi hna nai lumh ta lai i ruah a han dih hnu na khualum hnu ah na kal te lai tiah ka ti i a taksa cu ka mui mah i ka chim mi cu aw a ti ve i ka ti ning poah in um ai tim mi bantuk cun aw nem te cun a ka leh ve. Ka lungthli tein te cun vanchia ah kai ruah lio ah hi bantuk nungak muidawh lampi i vanchar i hohmanh umlo nak thlamchung ah mah pahnih lawng van um tti cu mi vantha ah kai ruat i, ka thinlung te cun kan tlolh bak lai lo mudawh te tiah khua ka ruat len.\nThlachung ah sau ngai kan um hnu cun zinglei nazi 1 hrawng a si cang i ruah cu a van i cheih than i, sonali a tlai tuk cang fawn ruah le a han duh fawn lo na khuasik tuk i na zawt phah ko lai riak lawlaw ko u sih ka van ti i a nih zong nih cun awle a ti ve i ka thinlung cun lomhnak in ka khat cang. Bawipa thluachuah nak ruahpi na ka pek caah kai lawm ti i haleluiah tiah au thluahmah hna hi ka thinlung ah a chuak cang. Cuti cun a pawng ah cun ka van it ve i a taksa cu ka van tongh pah i kai timh mi cu lungfim te cun ka kalpi i a hmur ah ka van kiss thluahmah i a mah cu ningzak nawn te khin a um i, tappi i mei kan kaumi nih cun a van kan ceuh pah i sexy taktak khin kan um tti cang.\nDuhsah tete in a hni cu ka kut in ka van hlim i ka van phoih thluahmah i daite cun a ka um piak ve i a tanglei thil cu ka phoih dih taklawng bak cun ka kamte ah cun a ril ve cang. Keimah zong cu ka thil ka van i phoih dih ve i ka thinlung te cun mirang style bak in seh tiah i ngeih ngai cun a cung ah cun ka van bawk colh. Cuti cun kai timh ning te cun thlapa cung kaipi i ril ral lei van pet pi ding cun ka van cawlcang ka ti cu, ka chia tha kha a chung ah a lut kho bak ti lo. Ka lau pah i ka kut in ka van dap ka ti cu kua reng reng a rak ngei lo.\nKa lau tuk i a ran nak in ka tho duak i ka thisen vialte a khal dih rua ti awk ka um i a cawl zong ka cawl kho ti lo. Cu bak cun sonali cu a itnak cun a van tho i a mit cu a tung in a um cang i a van ka rak ciam mam cu mah le mah hngal lo in ka um thai. Ka lung fim hnu ka van i thangh ah cun phaileng sizung ah ka rak um i nurse le kan cunglei bawipawl nih an rak ka thlopbul cuahmah lio a rak si. An chim ning ah cun kha zan ka thilton hnu ni (2) hnu lawng ah ka lungfim hi a si tiah an ka chimh than. note : hi kong hi mizopa engeneering pa nih a lam riantuan nak khua ah a thilton mi a si i a taktak a mah ton ning le a chim ning tein kan rak leh ve than mi a si.


Kan khua kan ram aa dawh nakhnga le a thancho nakhnga kan dihlak in tuanvo kan ngei – Hakha Cherry\nHihi cu kanmah rian si lo, anmah rian si kan tuah awk a si lo timi lungput kan ngeih ahcun kan khua le kan ram hi aa dawh in a thancho kho lai lo. Kan khua kan ram, kan zaatlang aa dawh nakhnga le a thancho khawh nakhnga tuanvo a ngei bik mi cu nangmah le keimah kan si. Aho rian ti loin kan tuah khawh mi kip cio in i bawmh kan herh.\nChin Oo Sii Mino nih kan i tinh mi thil biapi chung ah aa tel ve mi cu Sang le pawngkam thianhhlimh hi a si. Kan si khawh chung in mino nih zarh khat ah voi khat peng thianhhlimhnak rian kan tuah tawn. Sang chung ah ningcang loin hmunthur hlonhnak hmun zong caan pek in tawlrel kan i zuam. Cunglei tuanvo ngeitu Sipin hna, a dangdang hna le Sang nupa zong nih aa kan dirpi ca ah hlawhtlinnak zong tampi kan hmuh. Asinain, COVID-19 zawtnak ruang ah Cozah nih mibu in thutdir an khap ca ah caan kharlak cu kan hung i din ta. Asinain, cunglei nawl peknak in 2021 ah a voi khatnak bik thianhhlimhnak rian kan tuan than. Hmailei zong ah pehzulh kan i zuam lai.\nCucaah, Sang minung hna zong nih hmunthur hlonh lonak hmun ah hlonh ti lo ding le mah le hmunthur cio ningcang tein kan tawlrelpiak u tiah kan nawl hna. A thiantu um lio ah a hnawngtu um ahcun aa dawh lo ngai mi si. Zawng parathlet kan lo sual lai. Cucaah, Sang chung khuasa nulepa zong nih biatak tein kan dirpi ulaw kan bawm hram ko u. Sipin rian lawng si lo, mino kan rian lawng zong a si lo kan Sang a thianhlim nakhnga kan dihlak rian a si.\nMino hna zong hi nakin thazaang chuah rig ko hna usih. Kan miphun, kan ram, kan khuatlang ca ah tuanvo nganbik a ngei mi kan si zong kha i thei peng rih ko hna usih.Upatnak he,Chin Oo Sii Mino Bu By: Salai Joel Van KL Vice President\nPhaisa a kan hlen pin ah sihni ai hlan